
PERSONALITATEA  MITROPOLITULUI  ANDREIU. 

„Fiţi  desăvârşiţi,  cum  şi  Tatăl  vostru  cel 
ceresc  desăvârşit  este“ !  Mateiu,  c.  5.  v.  48. 

II. 

în  mijlocul  turmei  sale  cuvântătoare,  păstorul  sufletesc  este 
locţitorul  şi  reprezentantul  Marelui  Păstor,  al  învăţătorului  şi 
Mântuitorului  nostru  Isus  Christos. 

Cum  Isus  Christos,  ca  şi  Tatăl  cel  ceresc,  desăvârşit  a  fost 
şi  este  întru  toate;  cum  El,  până  în  sfârşit,  credincios  a  fost  şi 
este  misiunii  sale  pastorale  primite  dela  Tatăl;  cum  El,  iubitor 
a  fost  turmii  sale  până  la  sacrificiul  morţii  pe  cruce;  Cum  El, 
însaş  bunătatea  a  fost  în  mijlocul  turmii  Sale;  Cum  El,  însuş 
adevărul,  însaş  dreptatea,  însaş  egalitatea  a  fost  şi  a  propoveduit 
oamenilor;  cum  El  însaş  plinirea  legii  a  fost,  cum  zice:  «Să  nu 
socotiţi  că  am  venit  să  stric  legea  sau  prorocii:  Nu  am  venit 
să  stric,  ci  să  plinesc».  Mat.  c.  5,  v.  17;  cum  El  însuş  a  fost  şi 
este:  Tot,  ce  se  poate  numi:  credincios,  religios  şi  moral,  tot  ce 
este  desăvârşit:  aşa  a  învăţat,  aşa  a  pretins  să  fie  şi  învăţăceii 
Săi:  sfinţii  Apostoli,  sfinţii  Părinţi  şi  toţi  păstorii  sufleteşti  de 
toate  gradele  ierarhice  când  a  zis:  «Fiţi  desăvârşiţi,  cum  şi  Tatăl 
vostru  cel  ceresc  desăvârşit  este»! 

în  El  deci,  în  Isus  Christos,  fiiul  şi  cuvântul  lui  Dumnezeu, 
vom  căuta,  în  El  vom  afla:  cea  mai  înaltă,  cea  mai  perfectă  şi 
mai  sfântă,  deci:  cea  mai  desăvârşită  personalitate  morală;  în  EI 
vom  putea  descoperi  chipul  cel  mai  întreg  şi  mai  fidel  al  «bu¬ 
nului  păstor,  care  sufletul  său  îşi  pune  pentru  oi»,  chipul  zugrăvit 
pe  lemnul  Crucii  cu  scump  sângele  său,  chipul  cuvântului  Iui 
Dumnezeu,  despre  care  loan,  c.  1  v.  14  mărturiseşte;  «Şi  cu¬ 
vântul  trup  s’a  făcut  şi  s'a  sălăşluit  întru  noi;  şi  am  văzut  mă- 

rirea  lui,  mărire  ca  a  unuia  născut  din  Tatăl,  plin  de  dar  şi  de 
adevăr».  El  singur  este  desăvârşit,  cum  şi  Tatăl  cel  ceresc  desă¬ 
vârşit  este;  căci  se  zice  mai  departe  despre  El:  «Şi  din  plinirea 
lui  noi  toţi  am  luat  şi  dar  pentru  dar;  că  legea  prin  Moisi  s’a 
dat;  iară  darul  şi  adevărul  prin  Isus  Christos  s’a  făcut"  loan 
c.  1.  v.  17.  Tot  El,  «Lumina  lumii»,  cu  fapta  şi  cu  cuvântul  ne 
învaţă:  «Aşa  să  lumineze  lumina  voastră  înaintea  oamenilor,  ca 
să  vază  faptele  voastre  cele  bune,  şi  să  preamărească  pe  Tatăl 
vostru  cel  din  ceriuri».  Mat.  c.  5.  v.  16. 

Iată  deci  chipul  cel  mai  înalt,  cel  mai  sublim  şi  cel  mai  sfânt 
al  personalităţii  morale  întrupat  în  persoana  Iui  Christos,  fiiul  lui 
Dumnezeu;  iată  chipul  «mielului  lui  Dumnezeu»,  carele  a  ridicat 
păcatele  lumii;  iată  icoana  văzută,  sublimă  şi  atrăgătoare  a  «pă¬ 
storului  celui  bun»,  care  şi-a  pus  sufletul  pentru  oile  turmei 
sale!  —  La  acest  chip  divin,  unic  desăvârşit  ca  şi  Tatăl,  la  chipul 
lui  Christos  şi-au  înălţat  ochii  sufletelor,  Lui  au  închinat  cele  mai 
nobile  simţeminte  ale  inimii  lor,  chiar  şi  vieaţa  lor:  sfinţii  Apo¬ 
stoli,  sfinţii  Părinţi  şi  toţi  ss.  Martiri  a  bisericii;  toţi  bărbaţii  mari 
la  suflet,  bărbaţii  timpurilor  clasicităţii  bisericii  lui  Christos,  la  El 
cel  unul  desăvârşit  ca  şi  Tatăl,  Ia  El  au  înălţat  gândul  minţii  lor, 
Lui  au  închinat  cele  mai  nobile  simţiri  ale  inimii  lor,  Lui,  şi  legii 
Lui  au  urmat  cu  fapta  şi  cu  cuvântul,  în  vieaţă  şi  în  moarte.  în 
această  înălţare  a  sufletelor  la  idealul  măreţ  al  Legii  lui  Christos, 
în  această  solemnă  şi  solidară  lăpădare  de  sine  a  sfinţilor  luptă¬ 
tori  apostolici,  în  această  lucrare  şi  conlucrare  unitară  a  lor  în 
spiritul  învăţătorului  lumii,  în  aceasta  zace  triumful  desăvârşit  al 
bisericii  lui  Christos,  căci  El  a  zis:  «Deci,  tot  celace  va  măr¬ 
turisi  pentru  mine  înaintea  oamenilor,  voiu  mărturisi  şi  eu  pentru 
dânsul  înaintea  Tatălui  meu,  care  este  în  ceriuri» ;  iară  ei  au 
crezut,  l-au  mărturisit  şi  au  urmat  Legii  Lui  cu  cea  mai  desăvâr¬ 
şită  lăpădare  de  sine:  s’au  învins  pe  sine  şi  au  convins  lumea 
despre  sfinţenia  şi  vecinicia  Legii  lui  Christos,  unica  şi  singura 
mântuitoare. 

Tot  la  Icoana  sfântă  a  personalităţii,  a  «ipostasului»  lui  lsus 
Christos  privesc  şi  astăzi  toţi  păstorii  bisericii  conştii  de  înăl¬ 
ţimea  chemării  pastorale;  tot  idealul  măreţ  al  creştinismului,  cu 
fapta  şi  cu  cuvântul  îl  propoveduiesc  şi-l  promovează  toţi  păstorii 
cei  buni  şi  adicţi  chemării  lor  şi  astăzi  în  biserica  lui  Christos; 


-  ă4â  - 


Căci  şi  ei,  ca  şi  Apostolii  şi  ss.  Părinţi :  în  Ipostasul  Fiiului,  văd 
însăş  personalitatea,  însuş  Ipostasul  Tatălui  şi  al  sfântului  Duh, 
«carele  dela  Tatăl  purcede». 

Aici  însă,  unde,  ca  un  modest  martor  al  vieţii  şi  al  acti¬ 
vităţii  sale,  mă  gândesc  şi  mă  încerc  a  vorbi  despre  perso¬ 
nalitatea  morală  a  mitropolitului  Andreiu  Şaguna,  aci  mărtu¬ 
risesc:  că  nu  fără  temere  m’am  angajat  la  tractarea  acestei  teme 
de  pe  ambitul  îngust  al  gândirii  şi  al  simţirii  mele;  m’am 
temut  şi  mă  tem:  nu  cumva  îndrăzneala  mea,  în  loc  să  susţină 
nimbul  personalităţii  marelui  arhiereu  Ia  înălţimea  ce-i  compete 
după  adevăr  şi  după  dreptate,  prin  neajunsul  talentului  meu,  mai 
curând  să  degradez  nimbul  înalt  al  personalităţii  lui  măreţe. 
Ceeace  totuş  m’a  împăcat  şi  a  liniştit  întrucâtva  temerea  mea 
justă,  aceea  este  împrejurarea  faptică:  că  eu,  nu  dela  mine,  nici 
dintru  ale  mele  scriu,  ci  «toate  ale  sale,  dintru  ale  sale»  scriu;  — 
«Omul,  din  faptele  sale  se  cunoaşte».  Deci  întrucât  mie  nu-mi 
va  succede:  ca  după  merit  să  ilustrez  personalitatea  distinsă  a 
«Marelui  Andreiu»,  rămân  faptele  lui  măreţe  ca  vii  mărturii,  cari, 
ca  tot  atâtea  stânci  neperitoare,  mai  elocvent  decât  ori-cine,  vor 
vesti  Românilor  din  neam  în  neam  mărimea  chipului  bărbătesc, 
creştinesc  şi  preoţesc,  mărimea  personalităţii  mitropolitului  Andreiu. 

Personalitatea  morală  a  omului,  va  fi  şi  înnăscută;  ea  însă 
se  deşteaptă  la  vieaţă,  se  desvoaltă,  se  întăreşte  şi  se  formează 
definitiv  şi  statornic;  în  măsură  şi  în  calitatea  mediului  moral  a 
creşterii  sale;  în  măsura  şi  în  calitatea  mediului  moral  al  socie¬ 
tăţii,  în  care  trăieşte  şi  se  mişcă;  de  multeori,  în  măsura  şi  ca¬ 
litatea  dispoziţiunilor  fireşti  individuale  prevalente  ale  omului. 
Toate  împrejurările  acestea  înfluinţază,  mai  mult  sau  mai  puţin, 
formarea  caracterului  moral,  înclinându-1:  spre  bine,  sau  spre  rău, 
spre  vârtute,  sau  spre  păcat. 

Andreiu  Şaguna,  născut  din  părinţi  macedo  români,  din  pă¬ 
rinţi  pătrunşi  de  un  simţ  religios  şi  moral  adânc  şi  statornic; 
crescut  cu  deosebită  îngrijire  în  acelaş"  simţ  nobil;  dotat  cu  cele 
mai  distinse  calităţi  sufleteşti  şi  trupeşti;  cu  talent  extraordinar, 
cu  mare  zel  şi  cu  rezultate  eminente  în  toate,  a  percurs  şi  a  ter¬ 
minat  pe  rând:  studiile  gimnaziale,  filozofice,  juridice  şi  teologice. 

Prin  avutul  său  nobil,  sufletesc  şi  trupesc;  prin  manierele 
sale  fine,  prin  ţinuta  sa  deamnă  şi  prevenitoare,  prin  tot  ce  ca- 

racterizază  pe  un  tinăr  cult,  încă  în  decursul  studiilor,  Şaguna  a 
atras  asupra  sa  atenţiunea  cercurilor  celor  mai  înalte  ale  socie¬ 
tăţii  ori-unde  se  afla:  în  Pesta,  unde  a  făcut  studiile  gimnaziale 
şi  juridice,  era  binevăzut  şi  cu  prevenire  atras  în  cercurile  sociale 
cele  mai  distinse.  Din  Pesta,  după  absolvarea  drepturilor,  epis¬ 
copul  Verşeţului  Manuilovics,  cucerit  de  însuşirile  frumoase  ale 
lui  Şaguna,  cu  învoirea  mamei  sale  şi  a  unchiului  său  Atanasiu 
Grabovski,  a  luat  pe  Şaguna  la  sine,  1-^t  ţinut  în  casa  şi  la  masa 
sa  până  dupăce  a  terminat  aci  şi  studiile  teologice.  —  Curând 
după  absolvarea  teologiei,  mitropolitul  Stratimirovics  din  Carloviţ, 
a  luat  pe  Şaguna  la  sine,  l-a  numit:  profesor  de  teologie,  notar 
consistorial  şi  secretar  al  său.  Deci,  şi  în  Carloviţ,  ca  şi  în  Pesta 
şi  în  Verşeţ,  Şaguna  a  trăit  şi  s’a  mişcat  în  cele  mai  înalte  şi 
mai  alese  cercuri  sociale.  Acî,  prin  vredniciile  sale  personale, 
pe  rând  şi  în  intervale  scurte,  Şaguna  a  fost  hirotonit  şi  pro¬ 
movat  prin  toate  gradele  demnităţii  preoţeşti  până  la  gradul  de 
arhimandrit 

Iată  cum  savantul  său  Biograf  descrie  personalitatea  Iui 
Şaguna:  «Ştiinţele  lui  temeinice,  activitatea  lui  neobosită,  purtarea 
Iui  fină  şi  serioasă,  frumseţa  naturală  şi  figura  lui  maiestatică  şi 
impunătoare,  rare  calităţi  ale  unui  muritor,  erau  tot  atâtea  puteri 
atrăgătoare,  cari  cucereau  inimile  tuturor  fără  rezistenţă». 1 

In  urma  acestor  vrednicii  ale  sale,  prin  rezoluţiunea  regească 
din  27  Iunie  1846,  Şaguna  a  fost  numit  vicar  general  al  vădu- 
vitei  eparhii  ortodoxă  română  din  Ardeal,  iar  la  18  Aprilie  1848, 
în  urma  alegerii  şi  întăririi  sale,  Şaguna  a  fost  hirotonit  de  episcop 
al  Ardealului. 

In  cuvântarea  sa,  rostită  la  actul  religios  al  sfinţirii  sale  de 
episcop,  Şaguna  a  desfăşurat  şi  a  descoperit  planul  şi  programul 
vieţii  şi  al  activităţii  sale  pastorale  în  cuvintele  următoare,  serpni- 
ficative  şi  mult  cuprinzătoare:  «Tu  Doamne  ştii,  că  cătră  scopul 
meu  a  alerga  doresc:  pe  Românii  transilvăneni  din  adâncul  lor 
somn  să-i  deştept,  şi  cu  voie  cătră  tot  ce  e  adevărat,  plăcut  şi 
bun  să-i  trag!» 

Prin  această  mărturisire,  făcută  în  catedrala  sârbească  din 
Carloviţ,  Şaguna,  deoparte  constată  starea  tristă  a  bisericii  şi  a 

1  Arhiepiscopul  şi  mitropolitul  Andreiu  Baron  de  Şaguna,  de  Nicolau  Popea, 
pag.  24. 


245 


Romanilor  din  Transilvania;  iară  de  alta  parte,  punând  în  cum¬ 
pănă  întreagă  autoritatea  personalităţii  sale,  cu  solemnitate  de 
jurământ,  promise  a  lucra  şi  a  lupta  pentru  încetarea  şi  delătu- 

rarea  acestei  stări  cţe  decădere  şi  de  umilire.  Şi,  cum  se  poate 

vedea  din  cartea  vieţii  lui:  din  biografia  lui  şi  din  toate  scrierile 
publicate  până  aci  despre  Şaguna;  cum,  mai  clar  se  vede  din 
însaş  starea  faptică  a  lucrurilor,  schimbate  cu  totul  sub  condu¬ 
cerea  lui  energică  şi  înţeleaptă,  el,  a  executat  planul  şi  programul 

său  în  măsură  cu  mult  mai  mare  şi  în  dimensiune  cu  mult  mai 

largă  decum  însuş  contemplase  la  început.  Încurajat  de  cele 
dintâiu  succese:  prin  diplomaţia  sa  înaltă,  prin  curajul  său  băr¬ 
bătesc,  prin  tactul  său  cuceritor,  prin  prevederea  sa  clară  despre 
desvoltarea  lucrurilor  în  patria  noastră,  Şaguna  de  timpuriu  a 
ştiut  să-şi  facă  drum  larg  şi  neted  până  la  curtea  şi  la  treptele 
tronului  împăratului  rege.  Aci:  prin  virtuţile  lui  morale  şi  civice, 
prin  întreg  farmecul  personalităţii  sale  morale  şi  fizice,  i-a  succes 
a-şi  asigura  vază,  încredere  şi  mare  trecere  în  faţa  tronului. 

Ajuns  în  această  poziţie  favorabilă,  ca  un  bun  strategic  şi 
dexter  cârmaciu  al  bisericii  şi  al  neamului,  El  şi-a  lărgit  planul 
şi  programul  de  muncă  şi  de  luptă :  a  cuprins  în  programul  său 
tot  mai  mult  pe  toate  terenele  activităţii  sale:  bisericeşti,  cultu- 
rale-naţionale  şi  politice.  Şi,  cum  nimenea  nu  se  mai  îndoieşte 
astăzi  :  prin  munca  şi  lupta  sa  uriaşe,  prin  farmecul  personalităţii 
sale  distinse,  a  cucerit  şi  asigurat  bisericii  şi  neamului  românesc 
drepturi,  vază  şi  respect. 

încă  la  anul  1850,  aşa  dară  curând  dupăce  Şaguna  a  luat 
cârma  şi  conducerea  bisericii  şi  a  Românilor  din  patria  noastră, 
cu  prilejul  inaugurării  tipografiei  arhidiecezane,  distinsul  psiholog 
şi  poet  Andreiu  Murăşan,  cu  lira  sa  măiastră  şi  cu  glasul  său 
profetic,  iată  cum  descrie  şi  caracterizează  pe  Şaguna,  cum  în 
cântarea  sa  laudă  şi  preamăreşte  personalitatea  marelui  Arhiereu 
şi  păstor  sufletesc  Andreiu: 

«Respiră  Românime,  dedată  ’n  suferinţă, 

Văzând  că  aspra-ţi  soarte  încep’  a  se  schimba ; 

Destul  zăcuşi  în  umbră,  în  oarba  neştiinţă, 

Trecută  cu  vederea,  dar  nu  din  culpa  ta. 

Respiră,  căci  Pronia,  ce  poartă  cârma  ’n  lume, 

Mişcată  de  durerea  şi  vechiul  tău  suspin ; 

Trimise  turmei  sale.  Păstor,  al  cărui  nume. 

Insuflă  reverinţă,  respect  şi  la  străin. 

In  el  româna  ginte,  priveşte-al  său  părinte, 

Renăscător  d’un  popul,  înfrânt  de  jugul  greu; 

Ce  ’n  semn  de  mulţămire,  îi  strigă  ’n  dulci  cuvinte: 

Trăiasc’  Andreiu  Şaguna,  prea  demnul  Arhiereu!» 

Cum  se  vede  din  cele  premise,  dar  mai  clar,  din  scrierile 
multe  şi  valoroase,  publicate  despre  Şaguna  de  cei  mai  distinşi 
autori,  români  şi  străini :  Aşa  s’a  deşteptat  la  vieaţă,  aşa  s’a  des- 
voltat,  aşa  s’a  format  caracterul  moral,  personalitatea  distinsă  a 
mitropolitului  Andreiu :  prin  creşterea  sa  aleasă  religioasă  şi  mo¬ 
rală;  prin  studiu  serios  şi  intensiv  până  la  sfârşitul  vieţii  sale; 
prin  exacte  ştiinţe:  istorice,  filozofice,  juridice  şi  teologice,  prin 
muncă  serioasă  fără  pregetare;  era  deci  bine  înarmat  pentru  lupta 
grea  a  vieţii  pe  toate  terenele,  luptă  încoronată  cu  aşa  multe  şi  mari 
succese  pentru  biserică,  pentru  şcoală  şi  pentru  neamul  nostru. 

Acestea  şi  alte  multe  însuşiri  nobile,  formând  comoara  şi 
podoaba  sufletului  mitropolitului  Andreiu,  adecă:  credinţă,  morală, 
ştiinţă,  caracterul  creştinesc  şi  bărbătesc,  acestea  fiind  armele 
sale  de  luptă,  cu  cari  a  izbutit  a  învinge,  a  izbutit  a  cuceri  şi  a 
asigura  bisericei,  şcoalei  şi  neamului  nostru  atâtea  şi  aşa  mari 
bunuri  morale  şi  materiale:  să  grăbim  a  ne  apropriâ  şi  noi  aceste 
nobile  însuşiri  ale  lui,  aceste  mijloace  solide  şi  sigure  în  prac¬ 
tica  chemării  pastorale.  Şi  convinşi  fiind,  că  scumpa  moştenire 
rămasă  nouă  dela  mitropolitul  Andreiu,  este  prinosul  iubirii  sale 
nemărginite  faţă  de  biserică,  faţă  de  şcoală  şi  faţă  de  neam,  cu 
asemenea  iubire,  să  păstrăm  acest  scump  patrimoniu,  să-l  înmulţim 
şi  să-l  transmitem  următorilor  noştri  din  neam  în  neam!  Să 
urmăm  aşa,  cum  sfântul  Apostol  loan,  în  «soborniceasca  carte» 
c.  3,  v.  18,  ca  pe  nişte  fii  buni,  ne  sfătueşte  zicând:  «Fiii  mei,  să 
nu  iubim  cu  cuvântul  nici  cu  limba ,  ci  cu  fapta  şi  cu  adevărul  /» 

Aşa  a  urmat  bunul  nostru  părinte  Andreiu,  demnul  repre¬ 
zentant  şi  locţiitor  al  Păstorului  celui  mare  Christos:  faţă  de 
biserică,  faţă  de  şcoală  şi  faţă  de  neamul  nostru;  aşa  să  urmăm 
şi  noi,  păstorii  turmii  lui  Christos,  căci  numai  aşa  urmând,  ca  şi 
marele  Andreiu:  cu  abnegarea  şi  cu  curaj  apostolic,  vom  putea 
apăra  adevărul  şi  dreptatea,  vom  putea  apăra  şi  mântui  turma 
lui  Christos;  ne  vom  apăra,  ne  vom  mântui  şi  ne  vom  ferici  pe 
noi  înşine,  cum  promite  Mântuitorul  Christos:  «Fericiţi,  ceice  se 
gonesc  pentru  dreptate,  că  acelora  este  împărăţia  ceriurilor». 
Mat.  c.  5,  v.  10.  D.  Cunţanu. 


—  247  — 


DIN  TRECUTUL  BISERICII  ROMÂNE  BIHORENE. 

(încheere.) 

La  locul  unde  ne-am  ocupat  cu  lucrările  comisiunei  reg.  din 
1754 — 1757  trebuia  să  amintim  unele  date,  ce  le-a  descoperit 
d-1  prof.  Dr.  Oeorge  Alexics  în  arhiva  statului  din  Budapesta  în 
despărţământul  «deputatio  illirica»  şi  le-a  retipărit  din  «Telegraful 
Român»  din  Sibiiu  în  o  broşurică  de  43  pag.  în  1903,  sub  titlul 
«Pagini  din  trecut  —  cum  s’a  propoveduit  unirea  în  părţile  bi- 
horene». 

Broşurică  din  vorbă  însă  numai  mai  târziu  ni-a  venit  la  cu¬ 
noştinţă,  când  am  terminat  comunicatul  despre  lucrările  comi¬ 
siunei  din  1754—1757. 

Celece  se  cuprind  în  broşură  nu  sunt  de  o  importanţă 
istorică  şi  nu  cuprind  ceva  nou,  ce  deja  în  o  formă  ori  alta  nu 
s’ar  fi  arătat  de  cătră  Bunyitay.  Nu  adaug  nici  nu  subtrag  la 
celece  s’au  spus  până  acuma,  ci  ceeace  fac  este  singur  faptul 
că  confirmă  —  ce  altcum  am  relevat  şi  noi  —  în  întregime,  că  ca¬ 
tolicii  şi  autorităţile  publice  au  îndemnat  din  cale  afară  pe  Ro¬ 
mâni  la  unire,  ici  colea  pe  îndărătnici  i-au  mai  şi  luat  la  goană 
şi  că  cei  cari  primeau  unirea  erau  mai  bine  trataţi,  ca  cei  rămaşi 
în  legea  veche,  în  fine  că  Românii  nu  s’au  unit  bucuros;  nu  ei 
au  umblat  după  catolici,  ci  întors;  şi  de  nu  ar  fi  primit  vre-o 
uşurinţă  prin  unire,  nu  s’ar  fi  unit  nici  un  suflet,  ori  chiar  dacă 
s’ar  fi  unit,  toţi  până  la  unul  ar  fi  grăbit  să  se  Iapede  de  unire, 
la  prima  ocaziune  ce  li  s’ar  fi  îmbiat. 

In  cele  comunicate  de  d-1  Alexics  în  locul  prim  e  o  jalbă 
din  28  Decemvrie,  - —  anul  nu  e  pus  —  a  lui  « Simion  popa  din 
Josati »  cătră  stăpânul  său  «de  Dumnezeu  trimisului  Arhiereu  Me- 
letie  dela  Oradea»...  «Cu  cinste  să  se  deie  întru  prea  cinstite 
mâniile  mării  sale...» 

în  aceasta  epistolă,  preotul  Simion  arată  arhiereului  că  oamenii 
nu-1  ascultă,  nu-i  dau  onoare,  nu  are  nici  o  plată;  arhiereul  «să 
facă  bine»  să-i  mijlocească  de  undeva,  dela  « Crăiasă »  (regină) 
ori  dela  domni  vre-un  ajutor.  Poporenii  nu  ascultă  nici  de  domni 
nici  de  biserică,  nu  ţin  poruncile,  sărbătorile,  Duminicile;  o  samă 
de  oameni  toată  vieaţa  nu  au  cercetat  sfânta  besmrecă.  Suduie 
de  suflet  şi  de  cruce  şi  sunt  desfrânaţi. 

Pe  popor  l-a  întărîtat  în  contra  lui  popa  Lascău,  din  Dobrăci- 
neşti  şi  popa  din  Butani,  cari  a  învăţat  poporul  să  nu  vină  ia 
slujba  lui,  căci  nu  e  primită  la  Dumnezeu. 

Cere  inviaţiuni  cum  să  urmeze,  căci  o  muiere  a  aduiterat  cu 
un  fecior  a  lui  Ardiban  Toader.  din  Leascani.  La  «odorbirău»  a 
recunoscut  păcatul,  s’a  făcut  pace  cu  soţul  ei,  ca  junele  să  plă¬ 
tească  gloabă,  apoi  să  se  dea  canon  şi  la  biserică.  Popa  din 
«Dubrăcineşti»  vrea  să  tragă  canonul  la  biserica  sa,  deşi  el  are 
două  sate  şi  «ceteascani»  sunt  mai  aproape  de  popa  Simion 
decât  de  popa  Lascău. 

Altă  jalbă  alui  Popa  Ilie  din  satul  «ponoară»  îndreptată  cătră 
comisiunea  cesaricească  şi  crăiască.  N’are  văleat.  Popa  Ilie  arată, 
că  pela  1752,  a  fost  preot  în  Ponoară,  când  după  rosalii  proto¬ 
popul  «şismaticuş  din  Piastişi»  (sigur  George  din  Pesteş)  şi  cu 
un  alt  popă  din  Tinod,  jurat  lângă  protopop,  au  venit  în  sat  şi  l-au 
lipsit  de  oficiu,  şi  l-au  bătut  preste  cap  cu  băţul  şi  fiindcă  îşi  ferea 
capul  cu  mânile,  i-au  frânt  din  închieeturi  degetele  şi  s’a  belit 
carnea  de  pe  ele.  A  venit  la  arhiereul  Kovâcs  la  jalbă,  acesta  a 
scris  în  cauza  lui  la  solgăbirăul  din  Teliagd  (--  Telegd)  şi  la 
odorbirăul  din  Aliasd  (Elesd),|Cari  au  pus  zi  de  judecată,  dar 
apoi  nu  au  făcut  nimica,  ci  l-au  îndrumat  la  episcopul  sârbesc 
din  Arad.  El  însă  nu  s’a  mai  adresat  cătră  episcop,  nici  cătră 
nime,  ci  acum  din  genunchi  roagă  comisia  «ca  să  nu  remâie 
ruşinat»  (ghelăzuit,  zice,  adecă  gyalâzva). 

O  căinţă  cătră  comisiunea  ces.  regească,  datată  din  Kis-Laz, 
la  9  Noemvrie  1754,  şi  iscălită  de  13  inşi  cari  se  află  în  distric¬ 
tele  :  Luncii,  Bărcăului,  Crişului  repede  şi  a  Bistriţii.  Se  căesc  în 
potriva  «luminatului  comitat  al  ormeghii  Bihărâi»,  căci  îi  asu¬ 
preşte  pentru  pravoslavnica  lege  şi  au  înfundat  temniţele  cu  pă¬ 
rinţii  lor;  unii  din  ei  acolo  au  şi  murit,  pentrucă  nu  s’au  dat 
de  uniţi. 

Unii  preoţi  de  ai  lor  în  o  vreme  s’au  fost  unit.  Acum  iarăş 
s’au  reîntors  la  ortodoxie.  Aceştia  sunt  Mihai  protopopul 1  popa 
Mihoc,  popa  Ştefan,  popa  Petru,  popa  Zaharie,  popa  Miculae. 

în  Tria  (Terje)  au  fost  prinşi  8  inşi  câteva  zile  şi  au  fost 
să-i  bată,  dar  au  rescumpărat  bătaea  cu  28  ciubere  de  vin. 

1  Aici  t  238,  şi  235  Mihai  e  protopop  al  Luncei  în  1727,  în  1736,  în  1754  şi  1765; 
dela  1754  şede  în  Pocei;  e  unit. 

Tot  asemenea  au  fost  încarceraţi  unii  din  Dârnişeni,  pentrucă 
n’au  primit  preot  unit.  Domnul  Barani  George  i-a  închis. 

Şanta  Laslău  şi  cu  protopopul  din  Pocei  umblă  pe  sate  după 
atestate,  ca  poporul  să  recunoască  pe  Meletie  de  episcop,  dar  ei 
vreu  pe  Sinezie  Jivanovich.  Varmeghia  a  mânat  asupra  lor  un 
căprar  cu  30  de  ostaşi,  dar  mai  pe  urmă  nu  i-a  globit  cu  suma 
ce  era  să-i  globească,  cu  400  fl.  Le-a  trimis  varmeghia  pe  sol- 
găbirăul  Biliţei  Adam  şi  pe  Sas  Mihai.  Aceştia  au  poruncit  la 
toate  satele  ca  primarul  şi  cu  6  juraţi  să  vină  la  Spinuş  unde 
a  fost  venit  Biliţei  şi  cu  popii  uniţi  şi  i-a  ameninţat  greu,  dacă 
nu  vor  primi  pre  preoţii  uniţi,  şi  a  zis  că  trimite  pe  capul  lor 
o  companie  de  soldaţi. 

Mai  apoi  au  mânat  la  ei  în  Sârbi  pe  solgăbirăul  Budai  Imbre 
cu  20  de  ostaşi  şi  le-a  publicat  că  ca  ortodocşi  au  mare  dăjdii  a 
da  episcopului  Sinezie:  8  fl.  pentru  îngropăciune,  iar  cei  săraci 
vor  plăti  5  fl. 

Acolo  la  Sârbi  juratul  lor  şi  al  ţării  Cioroş  Găvrilă  1  văzând 
cartea  despre  privilegiile  illirice,  a  cerut  să  li-o  explice,  pentruce 
a  fost  bătut,  şi  li  s’au  spus,  că  să  se  deie  «subt  ouniţie,»  căci 
atunci  nu  vor  fi  asupriţi  şi  vor  fi  iertaţi  de  porţiile  grele. 

Udvarbirăul  Mihai  Pavnaski  încă  i-a  închis  şi  forţat  să  pri¬ 
mească  unirea.  Tot  astfel  solgăbirăul  Budai  Peiteri  (Peter)  a 
prins  şi  maltratat  pe  Cioroş  «la  un  târg,  Şoloşvasar,  în  oraş  în 
Marghita,  apoi  le-a  trimis  cătane,  însă  oficerii  văzând  că  poporul 
n’are  nici  o  vină,  au  revocat  miliţia.  Cumcă  aşa  au  făcut  Budai 
Peter,  între  alţii  e  mărturie  şi  «posta  dela  Dida». 

Varmeghia  nu  s’a  mulţămit  cu  acestea,  ci  a  exmis  din  nou 
pe  solgăbirăul  Budai  Imbre  şi  pe  Covaciş  Mihai,  de  au  ascultat 
poporul  sub  jurământ,  cumcă  episcopul  Sinezie  nu  a  scris  în  po¬ 
triva  nimărui,  în  cartea  ce  le-a  trimis. 

Mai  în  urmă  juratul  Varmeghiei,  Fâbri  Jejef,  locuitor  în  Mânsca, 
i-au  strâns  în  satul  Kis-Laz  şi  a  zis,  că  comisiunea  reg.  l-a  trimis 
să  viziteze  satele,  şi  le-a  mai  zis  să  treacă  la  unire,  a  cerut  apoi 
ca  din  tot  satul  să  i-se  aducă  o  jumătate  de  ferdelă  de  ovăs, 
două  găini  şi  bani  pentru  două  iţii  de  vin  (~  1  '/3  litră).  Oamenii 
nu  au  dat  darurile  poftite.  Se  roagă  deci,  ca  comisia  să  nu  per- 


1  Aici  I  142,  230,  Cioroş  e  identic  cu  Dringo,  sau  Giuro. 

mită  ca  să  fie  vătămaţi  pentru  lege,  «că  de  am  fi  pogani  şi  nu 
ne-ar  vătema  («rangului»  ronţ)  mai  rău».  Subsemnaţi:  «Noi  cari 
ne  aflăm  juraţii  ţării  Cioros  Găvrilă  din  Sârbi,  Drâmbău  Petru 
din  Brusturi,  Filip  Dumitra  din  Dârnişoara,  Tămas  Ion  din  Ciulezti, 
Burdaş  Nicoară  din  Or  Viz,  Scorţe  Tode  din  Tiag,  Pârcălab  Tomă 
din  Voivozi,  Şorca  Crăciun  din  Cintălec,  Indrieş  din  satul  Iui 
Barbu,  Varga  Ion  din  Margine,  Bândioţ  Ile  din  Chirăeu,  Ciornau 
Ion  din  Sân-Lazar,  Pop  Petru  din  Kis-Laz.» 

O  înştiinţare  cătră  comisia  reg.  tot  din  9  Nov.  1754,  nu  se 
ştie  cine  şi  de  unde  scriu.  Se  spune  în  scrisoare,  că  clăcaşii  dom¬ 
nului  Horoat  (Horvâth)  Adam,  nu  au  voit  să  primească  de  preot 
pe  popa  «micoarăs,  că  e  unit.  Acesta  apoi  a  adus  ameninţarea 
lui  Horoat,  că  încât  nu-1  acceptă,  îi  scoate  de  pe  moşia  sa.  De 
frică  l-au  primit.  Pe  unii  din  ei  i-a  bătut  domnul.  Ei  aşteaptă 
dela  înălţata  crăiasă,  tot  ce  au  de  făcut  în  privinţa  religiunei. 

O  jalbă  din  «vale  mare»,  la  11  Decemvrie  1754,  cu  opt 
iscălituri,  cătră  comisiunea  desmenţionată,  contra  preotului  din 
«topa»,  pentrucă  a  cununat  o  fată  contra  voinţei  ei  şi  a  părin¬ 
ţilor  săi,  cu  feciorul  lui  «Mincea  Toader». 

Trecând  preste  altele  —  fără  preţ  istoric  —  mai  amintim  cir¬ 
cularul  comisiunei  reg.  din  1  Noemvrie  1754,  în  care  se  aduce 
la  cunoştinţa  tuturora  dimpreună  şi  deschilinit  fiecărui  sudit  cre¬ 
dincios,  că  regina  «cu  mumească  milă  cuprinde  pe  toţi»  şivoeşte 
libertatea  religiunilor  şi  păstrarea  privilegielor  date  uniţilor  şi 
neuniţilor.  Nu  a  voit  «prealuminata  chesaro-crăiasă»  ca  Ia  unire 
să  fie  silit  cineva.  Aşişderea  nu  are  gând  ca  privilegiile  date 
sârbilor  şi  românilor,  «pentru  aceasta  sfântă  unire  să  se  strice». 
«Nu  va  răbda,  nici  va  suferi  pre  unul  ca  acela,  carele  va  greşi 
în  lucrul  sfintei  uniri». 

Acest  circular  a  fost  transpus  de  comisiune  ordinariatelor  de 
Arad  şi  Oradea,  apoi  comitatului  Bihorului. 

Altcum  hârtiile  descoperite  de  d-1  Alexics  au  cu  mult  mai 
mare  preţ  din  punct  de  vedere  limbistic,  decât  istoric  şi  etno¬ 
grafic  cultural. 

Din  opul  voluminos  al  canonicului  de  Oradea  Francisc  Bu- 
nyitay  «Vâradi  puspokseg  tortenete»,1  ne  încredinţăm,  că  dealu- 

1  Cele  relative  la  români  le-au  scos  şi  publicat  în  „Unirea"  din  Blaj.  Boros,  1896, 
Nrii  9—17. 

rile  şi  codrii  Bihorului  erau  populaţi  cu  români,  clăcaşi  episco¬ 
pului  de  Oradea-mare.  La  finea  veacului  al  XlH-lea  se  pomenesc 
deja.1  Trăiau  sub  chinezii  lor,2  cari  judecau  şi  cârmuiau  după 
obiceiul  pământului,  erau  şi  voevozi,  subvoevozi  şi  crainici.3 4 

In  vreme  ce  despre  vieaţă  civică  ici  colea  avem  unele  notiţe, 
despre  organizaţia  şi  administraţia  bisericească  a  românilor  noştri, 
nu  avem  date  sigure. 

Prima  urmă  de  vieaţă  bisericească  o  aflăm  în  anul  1349. 

Episcopul  Orăzii  Dimitrie  Moisi/  în  26  Iunie5  1349,  dă  voie 
fiiului  lui  Stanislau,  voevodului  Petru,  care  deodată  e  şi  chinez 
în  satul  Vintiri,  (Felventer  lângă  Hollod),  ca  această  comună  să 
o  colonizeze  cu  oameni  aduşi  din  alte  părţi,  fiind  despoiată  de 
locuitori,  şi  pentruca  să  se  îndemne  Românii  a  veni  mai  cu  plă¬ 
cere  în  «Felwenter»,  chinezul  Petru  e  aplicat  a  ţinea  şi  un  preot 
român,  pe  care  episcopul®  îl  scuteşte  de  toate  sarcinile  şi  dato- 
rinţele,  ce  le-ar  avea  faţă  de  el,  ca  faţă  de  domnul  său  de  pă¬ 
mânt.  Privilegiul  acesta  însă  e  temporal  şi  pendent  de  bunăvo¬ 
inţa  episcopului,  ca  colectele  şi  ezacţiunile  datorite  «  jure  dominii» 
episcopului,  să  nu  fie  nimicite.  Despre  aceasta  episcopul  a  dat 
document  provăzut  cu  sigil.  Sentinţele  aceste  extraordinare,  cu 
timpul  au  ajuns  a  fi  obiceiu  legal,  ba  li-s’au  mai  adaus  încă  şi 

1  In  anii  1283  şi  1294  de-aici  încolo  tot  mai  des.  Bunyitay  „Unio"  4,  5. 

a  A  vâradi  kâptalan  legregibb  stătu  turnai,  44 — 45,  II  în  Dr.  Kard  esonyi  J.  torte- 
nelmi  hazugsăgok.  Budapest  1890,  pg.  727. 

•  Bunyitay,  „Unio“,  13,  14. 

4  Mangra  în  „Biserica  şi  Şcoala",  Arad  an.  1904,  Nrii  48 — 50  zice,  că  Dimitrie 
e  „Meszesi“. 

4  Feria  sexta  proxima  post  festum  Beatae  Margarethae  Virginis  în  Kyralmezey. 

4  Despre  episcopul  acesta  Dîm.  Moisi,  Meszesi,  istoria  românească  a  mai  înregi¬ 
strat,  cumcă  încă  ca  prepozit  de  Buda,  regele  Caro!  Robert,  l-a  fost  trimis  în  1331  în 
Ardeal,  spre  a  încheia  pace  cu  domnul  Munteniei  Alexandru  Basarab.  Ca  episcop  de 
Oradea  încă  a  fost  trimis  în  astfel  de  solie,  de  Ludovic  I.  Pray  spec.  hierarhiae  II,  177. 
Boros,  „Unirea"  1896  pg.  71,  72,  nota  3,  pg.  104,  nota  1. 

Tot  episcopului  acestuia  şi  lui  Al.  Basarab  îi  scrie  papa  Clemente  VI  în  1345 
despre  unirea  unor  români  din  Ungaria  şi  Muntenia,  prin  ostenelele  călugărilor  fran¬ 
ciscani.  E  interesantă  scrisoarea,  ce  deodată  a  scris  papa  şi  la  regele  ungar  Ludvic  I 
(marele).  In  aceasta,  românii,  în  două  rânduri  sunt  numiţi  valahi  romani :  „quod  Olachi 
Romani...  popularibus  Olachis  Romanis".  Apoi  aici  se  pomenesc  5  nobili  români,  că¬ 
rora  papa  încă  a  scris  în  cauza  unirii ;  numele  şi  locurile  acestora  azi  sunt  total  necu¬ 
noscute  :  „Nicolao  principi  de  Remecha,  Ladislao  Voyvodae  de  Bivinis,  Stanislao  de 
Sypprach,  Aprozye  Voyvodae  de  Zopus  et  Nicolao  Voyvoda  de  Augynas".  Stanislau, 
ne  pare  că  e  tata  lui  Petru  voevodu!  din  Vintiri,  căci  Sypprach  poate  e  orăşelul  Szeplak 
ce  odinioară  a  fost  lângă  Beiuş.  Ardelean,  1.  c.  I.,  44,  45,  96,  97.  După  Theiner  vet. 
monum.  Hung.  1.  pg.  691.  Boros,  1.  c.  111  şi  104.>^lffî73is. 

alte  favoruri.  Aceasta  se  adevereşte  din  un  document  datat  la 
21  Septemvrie1  1503,  în  cetatea  Orăzii,  de  cătră  George  Szat¬ 
mâri,  episcopul  Orăzii,  din  incidentul  că  clerul  român  sub  con¬ 
ducerea  protopopului  român  din  Segeşti  (Segesfalva,  între  Beiuş 
şi  Vaşcău),  Dan,  a  trimis  o  deputăţie  la  numitul  episcop,  cu  jalbă, 
ca  diregătorii  dominali,  în  contra  scrisorii  lor  privilegiate,  —  de 
cari  dispune  acea  preoţime,  şi  cari  acte  deputaţiunea  le  şi  arătă 
lui  Szatmâri  —  supun  preoţimea  română  la  tot  felul  de  pedepse 
sarcini,  vexări,  dăjdii. 

Deputaţiunea  clerului  deodată  cere  renoirea  şi  confirmarea 
libertăţilor  şi  scutinţelor  de  până  acî,  cuprinse  în  hârtiile  ce  le 
prezentară.  Szatmâri  plineşte  cererea  clerului. 

Din  documentul  liberat  de  Szatmâri  ne  convingem,  că  clerul 
român,  pe  baza  hârtiilor  liberate  de  antecesorii  în  oficiu  alui 
Szatmâri,  a  format  un  protopopiat.  La  1503  protopop  a  fost 
unul  cu  numele  Dan. 

Nici  protopopul  nici  preoţii  săi,  nu  aveau  de  a  plăti  nimă- 
nuia  nici  un  fel  de  amendă,  ori  altă  ezacţiune.  Nimănuia  nu  îi 
era  iertat  pentru  nici  un  fel  de  exces,  delict  ori  altă  cauză  să-i 
împedece  în  ceva,  ori  să-i  conturbe. 

Judecată  asupra  arhidiaconului  (protopopul)  românesc,  făcea 
numai  episcopul  catolic  de  Oradea,  ori  substitutul  aceluia.  Peste 
clerul  românesc  judecă  protopopul.  Hotărîrile  protopopului  pot 
fi  apelate  la  episcopul  catolic. 

Privilegiile  acestea  fură  confirmate  în  1538  de  cătră  ur¬ 
maşul  lui  Szatmâri  —  George  Frâter  (Martinuzzi)  la  întrepunerea 
protopopului  loan  din  Segeşti.  Din  nou  cere  întărirea  lor  la 
episcopul  Matia  Zabardi  în  1554  preotul  din  Seghiştea,  Petru, 
care  se  numeşte  pe  sine  protopopul  din  ţinutul  Beiuşului. 

La  prelatul  Orăzii  tot  în  anul  1554,  se  prezentează  şi  frun¬ 
taşii  consiliului  oraşului  Beiuş,  cu  rugarea  ca  beiuşenii  să  fie  scu¬ 
tiţi  de  vamă  la  târgul  din  Suplac  (Szeplak,  orăşel  episcopesc  lângă 
Beiuş). 

Scutinţa  poftită  o  capătă  nunumai  Beiuşul,  ci  şi  satele  ma¬ 
ghiare  şi  române  din  jurul  lui.  Dreptul  beiuşenilor  fu  recunoscut 


Festum  C.  Matthaei  apost.  et  evang. 

şi  de  cătrâ  regina  Izabela  cu  datul  Albâ-Iulia  24  Aprilie  1558.1 
In  Seheceni-Carpinet  lângă  Beiuş,  pela  1641  a  preoţit  popa 
Mihaiu.  înaintaşul  său  Pascul,  (iunior)  la  1619,  reclamează  unele 
privilegii,  ce  au  moştenit  dela  moşi  strămoşii  săi,  între  cari  şi 
scutirea  de  a  da  porţie. 

Strămoşii  lui  Pascul,  totdeodată  şi  înaintaşi  în  preoţia  Sehe- 
ceni-Carpinet,  au  fost  între  anii: 

1619 — 1598  (21  ani)  Stan  şi  Başcă,  apoi  fraţii  Opriş  şi  Avram 
(4  inşi) ; 

1598—1490  (108  ani)  fraţii  Marcu  şi  Achim,  (deci  2  inşi); 

1490 — 1390  (100  ani)  Pascul  senior,  (deci  1). 

De  sine  înţeles,  că  nu  sunt  toţi  arătaţi,  câţi  au  preoţit,  ci 
numai  aceia,  cari  i-au  ştiut,  ori  cari  au  avut  scutinţele  din  vorbă, 
sau  că  numai  despre  aceştia,  la  cari  s’a  provocat  Pascul  iunior, 
au  avut  documente  la  mână.2 

Deşi  nu  putem  proba,  că  în  Oradea  a  fost  pe  timpul  tur¬ 
cilor  episcop  ortodox,  dar  după  curăţirea  Orăzii  de  turci,  în  anul 
1699,  se  face  acolo  amintire  de  « consistorie  episcopală  ortodoxă^, 
când  popa  Luca,  din  Mărgău  (Ardeal),  vine  la  această  consistorie 
în  persoană,  şi  cere  beneficiu  parohial,  căci  poporul  din  satul  său 
s’a  unit  întreg. 

I-s’a  conferit  parohia  din  Bunteşti.3  Gruia. 


MODERNISMUL  ŞI  ENCICLICA  „PASCEND1". 

I. 

Enciclica. 

lată  aproape  un  an  de  când,  în  primul  meu  articol  în  Revista 
Teologică  (Nr.  7—8,  1907),  dădeam  lămuriri  despre  frământările 
şi  puternica  mişcare  reformistă  din  sânul  catolicismului,  mişcare 
cunoscută  sub  numele  de  modernism. 

Dar  dacă  atunci  lucrurile  au  părut  de  interes  şi  vrednice  a 
atrage  atenţiunea  lumii,  ce  va  trebui  să  spunem  de  ceeace  a 

1  Mangra,  „Bis.  şi  Şcoala",  Arad  1904  Nrii  48 — 50. 

Boros,  „Unirea"  1896,  pg.  71,  72,  103,  111. 

Bunyitayi  „Utiio"  5,  7,  14,  31,  idem  „Vâradi  piispokseg  tortenete  I,  192,  292; 
11,  300—302. 

4  „Bis.  şi  Şcoala",  Arad  1904  Nr.  32  şi  33. 

3  Ibidinem  1904,  Nr.  34,  pg.  243. 


urmat  după,  căci  elementele  anterioare  curând  au  crescut  în  pro- 
porţiuni  straşnice,  iar  cugetele  s’au  turburat  şi  mai  cumplit!  In- 
tr’adevăr,  cele  petrecute  mai  nainte  par  a  fi  fost  mai  mult  prevestirea 
marelui  act  care  trebuia  să-l  aducă  luna  Septemvrie:  enciclica 
Pascendi  dominici  gregis. 

Deja  mai  de  mult  începuse  a  se  svonî  că  Papa  va  da  o 
enciclică.  Evenimentele  din  ultimul  timp  însă,  cu  accentuarea 
modernismului,  au  grăbit-o.  Ea  apăru  la  8  Septemvrie  anul  trecut, 
aspră  şi  ameninţătoare.  Unii  au  rămas  ca  muţi,  neîndrăznind  să 
zică  nici  da  nici  ba,  şi  tocmai  târziu  au  început  a  vorbi  asupra 
ei.  Dar  din  puternica  impresiune  produsă,  lumea  a  început  puţin 
câte  puţin  a-şi  veni  în  fire  şi  a  discuta. 

Cu  asta  începură  certurile,  care  au  motivat  publicarea  a  o 
mulţime  de  scrieri,  aşa  că  asupra  acestei  enciclice  a  apărut  o 
întreagă  literatură. 

Dar  ce  conţine  ea?  Acest  document,  unul  din  cele  mai  impor¬ 
tante  şi  mai  grave  din  timpul  pontificatului  lui  Piu  X.,  conţine 
două  părţi.  In  prima  se  arată  erorile  modernismului,  iar  repre¬ 
zentanţii  lui  sunt  zugrăviţi  în  colori  foarte  negre:  sunt  oameni 
îngâmfaţi  care  vor  să  facă  să  se  vorbească  de  dânşii.  Moder¬ 
nismul  e  un  mare  pericol,  Papa  are  datoria  supremă  de  a  inter¬ 
veni.  El  intervine  şi  arată  erorile  modernismului:  în  filozofie 
agnosticismul  şi  imanentisinul;  în  credinţă  subiectivismul  şi  sim¬ 
bolismul,  o  preţuire  mai  mult  a  celorce  simţi  tu  în  credinţă,  decât 
revelaţiunea  obiectivă;  în  tratarea  dogmelor  aplicarea  acestor 
două  de  mai  nainte;  istoria  o  tratează  din  punctul  de  vedere 
imanent  şi  evolutiv ;  iar  în  reformare  sunt  cu  totul  radicali,  răstur- 
nând  şi  dogmă  şi  ierarhie  şi  disciplină.  Deci  modernismul  e  o 
împreunare  a  tuturor  erezilor  şi  duce  drept  la  ateism. 

De  unde  izvoreşte  această  pacoste?  Din  curiozitate  neîn¬ 
frânată,  mândrie,  indiferenţă,  ignoranţă  şi  dispreţ  a  adevăratei 
ştiinţe  şi  disciplinei  catolice.  Astea  au  sămănat  modernismul 
într’oparte  însemnată  din  catolici,  chiar  în  cler,  ba  chiar  şi  tocmai 
acolo  unde  mai  puţin  ar  trebui  să  auzi  de  dânsul:  în  ordinile 
monahale. 

Papa  aminteşte  ceeace  Leon  XI H  a  făcut  pentru  a  combate 
asemenea  rătăciri.  Continuând  acuma  cele  începute  de  prede¬ 
cesorul  său,  Piu  X.,  ordonă  ceeace  urmează,  care  formează  partea 
practică : 

1.  Studiul  filozofiei,  teologiei  şi  sociologiei  în  toate  semb 
narele  şi  facultăţile  catolice  să  se  facă  intr’un  spirit  cu  totul 
catolic. 

2.  Să  se  iee  din  mânile  moderniştilor  direcţiunea  şi  învăţă¬ 
mântul  în  seminarele  şi  universităţile  catolice. 

3.  Episcopii,  ca  delegaţi  ai  Sfântului  Scaun,  să  privegheze 
spre  a  îndepărta  clerul  şi  credincioşii  catolici  de  presa  modernistă. 

4  In  fiecare  eparhie  se  institue  un  comitet  de  censori  pentru 
revizuirea  publicărilor  catolice.  Se  va  da  multă  atenţiune  la  toate 
manifestările  de  modernism  în  învăţământ  ori  publicaţiuni  şi 
periodic  se  va  înainta  rapoarte  Sfântului  Scaun  (un  an  dela  publi¬ 
carea  enciclicei,  iar  apoi  la  fiecare  trei  ani). 

Se  reînoeşte  interzicerea  lui  Leon  XIII.,  cătră  preoţi  de  a 
conduce  reviste  fără  permisiunea  episcopului. 

5.  Este  oprit  a  se  ţinea  congrese  bisericeşti,  afară  de  cazu¬ 
rile  rare  în  care  n’ar  exista  nici  un  pericol  de  modernism  ori 
laicism. 

Cu  aceste  idei  fundamentale  apare  enciclica.  Cât  priveşte 
partea  teoretică,  ea  nu  spăimântă  atâta,  fiindcă  rămâne  mărginită 
numai  în  teorie ;  în  ceeace  priveşte  partea  practică  însă,  cu  insti¬ 
tuirea  de  autorităţi  privighetoare,  aici  fu  aprinderea  toată. 

H. 

Aprecierile. 

Firesc  fu  ca,  îndată  la  apariţiunea  ei,  catolicismul  oficial  şi 
conservativ  să  apere  şi  justifice  enciclica,  iar  cei  liberali,  precum 
şi  contrarii,  s’o  critice. 

Cei  dintâi  au  spus  că  modernismul  începuse  să  devie  din 
ce  în  ce  un  mai  mare  pericol,  papatul  trebuia  să  intervie.  Nu 
e  vorba  a  combate  mersul  catolicismului  spre  progres,  ci  e  vorba 
de  a-1  apăra  de  ceice-1  deformează.  Devenise  necesar  şi  urgent 
să  se  definească  catolicilor  în  ce  constă  modernismul  sub  dife¬ 
ritele  sale  aspecte  şi  să  ştie  care  e  punctul  lor  de  vedere. 

Nu  numai  ori-ce  papă  ar  fi  trebuit  să  facă  asta,  în  locul  lui 
Piu  X.,  dar  nici  un  shizmatic  grec  (adecă  noi  ortodocşii  orientali), 
nici  un  anglican,  nici  un  protestant  conservativ  n’ar  fi  putut  sta 
indiferent  în  faţa  extremităţilor  moderniştilor.  Astfel,  de  ex.  Tyrell 
din  Anglia,  fost  iezuit,  zice  că  te  poţi  duce  să  te  împărtăşeşti, 

fără  sâ  Crezi  că  în  tfâîlslibstanţiaţiune,  adecă  prefacerea  elemen¬ 
telor  euharistice  în  trup  şi  sânge. 

Corespondentul  ziarului  Temps  din  Paris,  care  publică 
schimbul  de  idei  ce  l-a  avut  cu  o  «înaltă  personalitate  din  Va¬ 
tican»,  spune: 

Deşî  ţintind  totalitatea  mişcării  moderniste,  hotărîrea  enciclicei  confirmă 
că  Sf.  scaun  a  vrut  mai  cu  seamă  să  ciocnească  pe  scriitorii  săi  şi  şcoala 
lor.  Contrar  unui  optimism  care  nega  importanta  mişcării.  Vaticanul  e  nevoit 
astăzi  să  recunoască  seriozitatea  ei  şi  puterea  cu  care  a  pătruns  în  cler, 
căruia  enciclica  se  adresează  în  prima  linie.  In  clerul  tinăr  şi  seminarele 
italiene,  de  ex.  închinările  moderniste  au  făcut  mare  progrese,  şi  în  con- 
ferenţe  tainice,  ţinute  de  curând,  discusiunea  a  ajuns  până  la  puncte  care 
clatină  dogmele. 

fn  Vatican  se  crede  că  enciclica  va  produce  o  mare  impresiune  asupra 
clerului  şi  va  îngrozi  pe  mulţi  şovăitori.  Dar  măsurile  draconice  pronunţate 
de  Piu  X,  şi  din  carele  unele  sunt  mai  inult  sau  mai  puţin  grele  de  aplicat, 
riscă  să  ridice  pe  urmă  discusiuni  şi  răzvrătiri,  de  care  de  altfel  Vaticanul 
nu  se  teme,  voind  mai  bine  ca  cuvântul  ex  catedra  al  papii  să  nevoiască 
pe  unii  să  părăsească  biserica,  decât  să'  continue  în  sinul  ei  o  acţiune  an- 
ticatolică.  Doctrina  şi  disciplina  bisericii,  de  atâteaori  seculare,  ti’ar  putea 
fi  supuse  ideilor  predominante  ale  momentului,  după  cum  adevărul  obiectiv 
filozofic  şi  teologic  nu  poate  fi  supus  impresiunilor  individuale. 

Dacă  ne  punem  în  punctul  de  vedere  catolic,  Roma  rămâne  logică 
cu  Leon  XIII  şi  tradiţiunile  bisericii. 

Un  cardinal,  nurrfit  din  opoziţiune,  fiindcă  e  legat  de  pontificatul  pre¬ 
cedent,  mi-a  spus  celece  urmează  asupra  însemnătăţii  şi  trebuinţei  enciclicei : 

«O  biserică  îşi  are  raţiunea  ei  de  a  fi  în  tradiţiunea,  ierarhia,  dis¬ 
ciplina  şi  neclătirea  dogmelor  sale.  A  te  Iăpăda  de  apărarea  lor,  e  a-ţi 
iscăli  propria  osândă  şi  a  primejdui  o  întreagă  civiiizaţiune  întemeiată  pe 
dânsa.  Dacă  măsurile  luate  de  Piu  X  ar  părea  unora  a  priori  prea  prea 
şi  taxate  de  apăsare  inchizitorială,  ele  sunt  totuş  fireşti  şi  cu  totul  tre¬ 
buincioase,  fiindcă  privesc  îndeosebi  clerul  şi  mai  cu  seamă  clerul  menit 
prin  lucrul  său  să  înrîurească  credinţa  mulţimii». 

«O  chemare  straşnică  la  rânduială  ajunsese  de  neînlăturat  pentru  a 
tăia  răul  din  rădăcină.  Piu  X  a  făcut-o.  Dar  câmpul  lăsat  de  el  învăţăturilor 
potrivite  după  noutatea  vremii  e  încă  destul  de  larg  pentru  a  mulţăml  tre¬ 
buinţele  minţii,  putând  chiar  a  se  lărgi,  însă  cu  condiţiunea  ca  papalitatea 
să-i  ţie  totdeauna  hotarele.  In  împrejurările  de  faţă  Leon  XIII  ar  fi  lucrat  la  fel.» 

Un  preot,  profesor  într’un  seminar  din  Italia  de  sus  şi  ocazional  în 
Roma,  căruia  i-am  arătat  rezumatul  enciclicei,  împărtăşit  presei  catolice  şi 
agenţiilor,  a  protestat  cu  energie  contra  învinovăţirii  de  panteism  adusă 
moderniştilor,  a  căror  scop,  după  dânsul  e  de  a  reînsufleţi  credinţa  în  D-zeu, 
făcând  religiunea  mai  potrivită  cu  ştiinţa  şi  mai  uşoară  de  primit. 

Acest  preot  prevede  că  Vaticanul  va  fi  în  neputinţă  desăvârşită  de  a 
căpăta  ascultare  pentru  unele  din  poruncile  sale,  de  ex.  acea  privitoare  la 
partea  pe  care  o  iau  preoţii  în  presa  modernistă.  Intr’adevăr,  va  fi  greu 
de  lămurit  limpede  ceeace  alcătueşte  anume  această  presă.  El  a  adăugat 
că  unele  învinovăţiri  vor  nevoi  pe  modernişti  să  se  apere  şi  să-’şi  explice 
concepţiunea  lor  religioasă.1» 

Altul  povesteşte  în  Journal  de  Geneve 2  întreţinerea  sa  cu 
un  bărbat  despre  care  «se  zice  că  a  avut  oarecare  parte  la  ela¬ 
borarea  enciclicei».  Acesta  zice  între  altele: 

Catolicismul  moderniştilor  poate  fi  ademenitor,  foarte  ingenios,  foarte 
raţional,  dar,  dă-mi  voe  să-ţi  spun,  nu  mai  e  catolicism.  Ce!  puţin  nu  mai 
e  catolicismul  care  l-ara  cunoscut  până  azi.  Şi  mi-se  pare  că  nimenea, 
printre  catolici  cel  puţin,  n’are  dreptul  să  se  mire  dacă  Papa,  ca  capul  cel 
mai  înalt  a!  bisericii,  alungă  rătăciri  atât  de  grosolane  care  răstoarnă  te¬ 
meliile  istorice  şi  teologice  ale  catolicismului  tradiţional. 

Vă  repet  că  ori-ce  alt  papă  ar  fi  lucrat  exact  ca  Piu  X.  Papa  osândeşte 
modernismul,  dar  fii  sigur  că  el  nu  osândeşte  silinţele  acelora  care  caută 
să  dee  acţiunii  catolice  o  formă  mai  modernă  şi  mai  potrivită  cu  trebuinţele 
vremei  de  azi.  Fără  îndoială,  enciclica  ar  fi  putut  poate  ici  şi  colo  să  facă 
îngăduiri  mai  largi  acestor  «trebuinţe  nouă,  să  deosebească  mai  lămurit 
între  modernismul  mincinos  şi  cel  adevărat,  care  nu  e  un  modernism  de 
doctrină,  ci  un  simplu  modernism  de  acţiune  şi  metodă.  Dar  fiţi  sigur  că 
enciclica  lui  Piu  X,  ca  şi  enciclica  Quanta  cura  a  lui  Piu  IX,  nu  va  îm- 
pedeca  în  catolicism  prefacerile  şi  evoluţiunile  trebuincioase.  Cxreşala  mo¬ 
derniştilor  e  de  a  fi  vrut  să  îndeplinească  prefacerea  într’un  chip  prea 
grăbit  şi  prea  radical  şi  mai  cu  seamă  de  a  fi  ţintit  îndeplinirea  ei  prin 
stricarea  făgaşului  tradiţional  al  catolicismului,  dacă  mă  pot  exprima  aşa. 

«Enciclica  lui  Piu  X  va  avea  de  rezultat,  nu  să  împedece  această 
muncă  de  adoptare  a  catolicismului  Ia  timpurile  nouă,  ci  să  o  încetinească, 
ceeace  pentru  noi  e  un  rău,  căci  ori-ce  evolutiune  rodnică  nu  poate  fi  pe 
pământ  decât  opera  timpului  —  şi  deasemenea  să  facă  aşa  ca  această 
muncă  să  se  îndeletnicească  în  linia  dreaptă  a  tradiţiunii.  Catolic  cum  sunt 
în  ceeace  mă  priveşte  pe  mine,  nu  cred  de  loc  (cum  repetă  multe  ziare) 
că  enciclica  ar  avea  de  efect  să  imobilizeze  catolicismul,  să-l  înţepenească 
in  vechiie  sale  formule.  Să  lăsăm  la  o  parte  aceste  clişee.  Timp  de  nouă¬ 
sprezece  secule  tot  probat  a  catolicismul  că  a  fost  în  stare  să  treacă  din 
treaptă  în  treaptă  şi  să  se  adapteze,  şi  fiţi  sigur  c’o  va  proba  şi  de-acum 
înainte  şi  nu  enciclica  Pascendi  va  fi  pedeca  de  netrecut.  Faptele  dovedesc 
cu  prisosinţă.  Peste  douăzeci  de  ani  vom  mai  vorbi  noi». 

Am  ţinut  să  reproduc  aici  această  apreciate  a  unui  om  competent, 
pentrucă,  desigur,  ea  răspunde  cugetării  unui  mare  număr  de  catolici.  Intre 

1  Reprodus  după  Journal  de  Geneve  ÎS  Sept.  1907, 

-  21  Septemvrie  1907. 

intransigenţa  unora  şi  modernismul  exagerat  ai  altora,  există  o  părere 
mijlocie,  eclectică,  foarte  măsurată  şi  înţeleaptă  dealtfel  şi  care-mi  pare  că 
dă  enciclicei  o  interpretare  raţională. 

* 

Partea  cea  mai  importantă  şi  cu  adevărat  nouă  a  documentului  pon¬ 
tifical  sunt  măsurile  luate  de  Piu  X  pentru  a  ţinea  piept  rătăcirii  moderniste 
şi  a  o  alunga:  îndepărtarea  moderniştilor  dela  învăţământul  şi  conducerea 
seminarelor;  orânduirea  unui  comitet  de  censori  în  fiecare  eparhie  pentru 
cercetarea  publicaţiunilor  catolice,  a  unui  comitet  de  supraveghere  pentru 
a  combate  modernismul  sub  toate  feţele  sale,  etc.  Aceste  măsuri  de  re¬ 
presiune  au  ridicat  aici,  chiar  în  tabăra  catolică,  critici  destul  de  vii:  unii 
găsesc  aplicarea  lor  puţin  practică,  ori  putând  da  loc  Ia  mari  abuzuri.  Ră¬ 
sunetul  acestor  critici  a  ajuns  numai  decât  la  Papa,  care  a  ţinut  să  răs¬ 
pundă  fără  întârziere.  Chiar  în  dimineaţa  asta  un  organ  oficios  al  sfântului 
Scaun,  Corrispondenza  romana  publică  în  această  privinţă  o  notă  explicativă, 
care  slăbeşte  în  mod  simţitor  puterea  măsurilor  represive  luate  de  enciclică. 

«Modernismul  osândit  de  Papa,  scrie  Corrispondenza  Romana,  e  mo¬ 
dernismul  din  temelie  anticatolic  şi  anticreştin.  Deci  ori-cine  se  zice  mo¬ 
dernist,  în  ochii  enciclicei  se  pune  în  afară  de  biserică.  Prin  urmare  ni¬ 
menea  nu  poate  cârti  dacă  autoritatea  bisericească  prigoneşte  acest 
modernism.  S’ar  găsi,  de  ex.,  foarte  firesc  ca  un  episcop  sa  depue  pe  un 
director  sau  profesor  de  seminar,  care  ar  trece  la  anglicanism  ori  la  or¬ 
todoxia  greacă.  Ei  bine,  Papa  a  demonstrat  ca  rătăcirea  modernistă  e  mult 
mai  contrară  învăţăturii  catolice  decât  anglicanismul  ori  ortodoxia  greacă. 
Deci  putem  fi  siguri  că  dacă  sunt  modernişti  contra  cărora  autoritatea  bi¬ 
sericească  se  va  vedea  nevoită  să  intervie,  vor  fi  modernişti  care  vor  fi 
încetat  deja  de  a  fi  catolici». 

Această  notă  oficioasă  probează  încă  odată  că  modernismul  pe  care 
a  vrut  să-l  osândească  Papa  e  numai  modernismul  doctrinai,  care  prin  în¬ 
clinările  sau  consecvenţele  sale  e  însaş  negarea  catolicismului  tradiţional,1 

Ce-au  zis  moderniştii  sau  cel  puţin  adepţii  unor  vederi  mai 
libere  în  catolicism? 

Unii,  precum  Tyrell,  au  acuzat  pe  papă  de  ignoranţă  şi  rea 
credinţă  în  Giortiale  d  Italia.  Alţii,  ca  Loisy  (în  Simples  re - 
flexions  sur  le  Decret  du  Saint  Office:  Lamentabili  et  sur 
V encyclique :  Pascendi),  şi-au  bătut  joc  de  teologii  Vaticanului. 
Don  Romolo  Murri  spune  că  lupta  nu  se  dă  împrejurul  vre¬ 
unui  punct  particular  al  dogmei,  ci  împrejurul  unei  metode. 
Ei,  moderniştii,  supun  unei  revizuiri  critice  toată  doctrina,  dar 
nu  în  ea  însaş,  ci  în  chipul  în  care  a  fost  formulată  şi  în  adap¬ 
tările  care  s’au  făcut  dintr’ânsa  la  vieaţa  practică,  rituri,  disciplină 

şi  la  tot  ceeace  priveşte  vieaţa  spiritului  omenesc  şi  civilizaţiunîi. 
El  declară  că  ei  vor  să  arunce  peste  totul  o  lumină  nouă  şi  să 
strămute  punctul  de  vedere,  chiar  lăsând  termenii  în  aceiaş  si- 
tuaţiune. 

Aşa  că  lupta  e  contra  unei  înclinări  a  spiritului  nou,  iar  o 
înclinare  de  acest  fel  nu  poate  fi  stăvilită  de  nici  o  enciclică. 

E  o  criză  aceasta,  însă  va  trece  şi  ea.  Intr’o  zi,  zice  Murri, 
însaş  biserica  va  simţi  nevoe  să  se  împace  cu  cugetarea  nouă 
şi  cu  copiii  săi.  De  va  avea  minte,  se  va  pune  singură  în  fruntea 
mişcării  şi  se  va  face  educatoarea  multora.1 

Alt  catolic  înaintat,  d-1  Fonsegrive,  şef  moderat  al  moder¬ 
nismului  francez,  a  publicat,  puţin  după  apariţiunea  enciclicei,  un 
articol  în  ziarul  Temps  din  Paris,  în  care  declară  că  enciclica  e: 

Ruptură  completă  cu  metodele  ştiinţifice  aplicate  la  studiul  fenomenului 
religios,  osândă  pe  de-a  întregul  a  spiritului  nou,  obligaţiune  strictă  pentru 
cler  de  a  nu  întreţinea  nici  o  relaţiune  intelectuată  cu  laicii,  înfiinţarea  în 
fiecare  dieceză  de  comitete  supraveghetoare  pentru  a  urmări  spiritul  mo¬ 
dernist  sau  liberal  în  toate  numeroasele  forme  pe  care  le  îmbracă  în  reviste, 
ziare,  cărţi,  adunări  de  preoţi,  muncitori  şi  savanţi,  —  aceasta  e  dorinţa 
Papii,  acestea  sunt  măsurile  trâmbiţate  pentru  a  mântui  dogma  fundamentală 
a  catolicismului;  autoritatea  pontificală. 1 

Mă  opresc  aici  cu  părerile  moderniştilor  despre  enciclică, 
fiindcă  voiu  avea  ocaziunea  să  reviu  pe  larg  la  capitolul  apărării 
moderniştilor  şi  manifestărilor  lor  în  deosebitele  părţi  ale  lumii 
catolice,  dela  enciclică  (8  Sept.  1907)  încoace. 

Potrivit  ar  fi  încă  să  înfăţişez  cetitorilor  ce-aş  zice  şi  cugeta 
eu,  ca  ortodox,  cu  privire  la  enciclică,  căci,  ca  şi  catolicii,  şi  noi 
formăm  o  biserică  tradiţională.  Nu  mă  dau  laoparte  a  o  face; 
însă  până  la  ea  mai  este  nevoe  de  ceva.  Pentruca  cetitorii  să 
priceapă  mai  bine  o  judecată  rostită  asupra  modernismului,  trebue 
să-l  cunoască.  De  aceea  mai  nainte  de  apărarea  sa  proprie  şi 
mai  nainte  de  părerile  mele,  voiu  vorbi  despre  starea  de  suflet 
a  moderniştilor  şi  situaţiunea  lor. 

111. 

Modernismul  în  naşterea,  desvoltarea  şi  starea  sa. 

Ceeace  se  petrece  cu  modernismul,  se  poate  petrece  cu 
fiecare  din  noi.  E  o  stare  de  suflet  care  poate  veni  ori-cărui  om 
de  ideal  şi  doritor  de  lucru  în  biserică. 

1  A  se  vedea  J.  de  Genb/e  18  Sept.  1907. 

2  jonrnal  de  Genb/e,  13  Oct.  1907. 

Un  preot,  de  ex.,  care  se  va  simţi  element  viu  în  biserică 
şi  ferbând  de  focul  muncii  pentru  Domnul,  a  propaga  pe  Mân¬ 
tuitorul  nostru  lumii  înstrăinate  de  dânsul,  —  va  trebui  mai  întâiu 
să-şi  cerce  armele  pentru  a  face  asta  şi  să-şi  examineze  câmpul 
în  care  lucrează. 

Ce  va  constata  el  şi  ce  simţiri  se  vor  ridica  într’ânsul? 

Va  constata  mai  întâi  ca  un  biet  om  ca  dânsul  înseamnă 
atât  de  puţin  pentru  aşa  operă.  Va  simţi  trebuinţa  şi  datoria  ca 
nu  numai  el  să  facă  aceasta,  ci  toţi  ceice  sunt  preoţi  împreună 
cu  dânsul;  va  recunoaşte  că  problema  care-l  preocupă  pe  dânsul 
nu  e  numai  problema  sa  personală,  ci  e  problema  scopului  din 
care  face  parte,  a  tuturor  preoţilor,  e  problema  întregei  biserici. 

Va  vedea  însă  că  realitatea  e  alta:  preoţii  n’au  înţelegere 
pentru  astfel  de  lucruri,  ba  încă  prin  purtarea  lor  îţi  încurcă 
lucrul  tău  de  a  înfăţişa  lumii  pe  Christos  drept  călăuză  morală 
a  societăţii,  pentrucă  asemenea  purtări  scandalizează  pe  credincioşi 
şi-i  răceşte  de  biserică;  iar  pe  de  altă  parte  va  găsi  că  autori¬ 
tatea  bisericească,  adecă  acea  care  trebue  să  stee  în  rolul  de 
călăuză  şi  să  vadă  lucrurile  mai  limpede,  ea  care  singură  trebue 
să  fie  muncită  de  problema  împărăţiei  lui  Hristos  pe  pământ, 
ea  însaş  nu  pricepe  nevoile  timpului,  administrează  rău,  stă 
prinsă  cu  năravuri  rele  de  obiceiuri  învechite  şi  susţinute  cu  zel 
apostolic,  lucruri  care  nu  mai  au  sens  să  fie  susţinute  fără  a  pri¬ 
mejdui  problema  care  ţi-ai  impus-o  pentru  tine. 

Ce  să  facă  un  asemenea  om?  Să  se  prefacă  în  animal  care 
să-şi  îndeplinească  oficiul  de  preot  ca  o  maşină,  iar  încolo  să 
mănânce  şi  să  doarmă,  nu  poate.  El  simte  în  sufletul  său  o  flacără 
care  nu-i  dă  linişte,  îl  împinge  să-şi  spue  cuvântul  său  unde  vede 
că  ar  fi  rolul  bisericii  să  lucreze.  Deci  pe  lucru  e  pornit  şi  nici 
că  se  lasă  ori  îl  poate  abate  ceva;  idealul  îi  e  prea  puternic. 

Insă  tocmai  dorinţa  sa  de  lucru  îl  pune  în  opoziţiune  cu 
stările  existente.  Se  revoltă  pe  preoţii  care  trăesc  numai  pe  seva 
tradiţiunii,  şi  nu  mai  fac  nimic  pentru  a  clădi  mai  departe.  Se 
simte  paralizat  când  el  abia  şi-a  câştigat  puţine  simpatii,  şi-a  alcătuit 
o  ceată  de  ascultători,  şi  iată  numai  odată  umplând  lumea  o  veste, 
că  cutare  preot  a  făcut  un  scandal,  care  sminteşte  poporul  până 
în  păturile  adânci  şi-l  săibătâceşte.  Căci  biserica  nefiind  repre¬ 
zentată  numai  prin  tine,  tu  atârni  şi  de  ce-or  face  alţii,  şi  ţi 

slăbită  acţiunea  ta  de  ziditor  pentru  şi  în  Hristos,  când  lumea  îţi 
spune:  Aşa-i,  Părinte,  toate-s  bune  din  partea  vorbelor,  dar  din 
partea  faptelor  e  altfel;  crede  sfinţia  Ta  că  de-ar  fi  biserica  ceeace 
trebue  să  fie,  n’ar  fi  între  noi  atâţia  depărtaţi  de  Hristos;  dar 
cum  voeşti  sfinţia  Ta  să  credem  că  biserica  e  un  aluat  de  în¬ 
viorare  a  societăţii,  când  tocmai  crema  ei,  armata  ei,  voi  preoţii 
care  sunteţi  datori  să  susţineţi  interesele  creştine,  tocmai  voi  nu 
sunteţi  de  loc  învioraţi !  pe  cine  voiţi  să  faceţi  să  creadă  în  marea 
putere  a  lui  Hristos  când  clerul  e  atât  de  puţin  pătruns  de  puterea 
lui  şi  lucrează  sub  inspiraţiuni  atât  de  străine  de  dânsul!  uite: 
colo  susţineţi  pe  cei  tari  contra  celor  mici  (Belgia),  dincolo  umblaţi 
după  putere  politică  şi  ţineţi  lumea  în  ignoranţă  (Spania),  voi 
singuri  sunteţi  înăduşiţi  şi  nu  aveţi  nici  o  libertate  de  spirit;  în 
Austria  v’aţi  prostit  de  tot,  veniţi  cu  ţărani  să  deslegaţi  treburile 
universităţilor.'  In  Francia  aţi  făcut  cea  mai  naivă  şi  caraghioasă 
politică,  ilustrată  de  Monseniorul  Montagnini  —  cum  vreţi  să  mai 
vie  lumea  la  voi  şi  să  mai  creadă  în  puterea  lui  Hristos!  da  s’or 
găsi  şi  de  aceştia,  dar  aceştia  au  să  se  pue  în  afară  de  biserică 
şi  n‘au  să  vrea  să  ştie  de  voi,  au  să  zică  că  voi  reprezentaţi  in¬ 
teresele  unei  direcţiuni,  unei  grupe  oarecare,  nişte  interese  politice, 
dar  nu  interesele  de  înfrăţire  ale  lui  Hristos. 

Cu  aceasta  insă  nu  s’au  terminat  pedecile  ce  se  pun  de-a 
curmezişul  unui  preot  pus  pe  lucru.  El  se  va  uita  la  administra- 
ţiunea  bisericească  şi  nici  aceea  nu-1  va  edifica.  Va  vedea  posturi 
însemnate  date  în  mâna  unor  oameni  numai  fiindcă  reprezintă  di¬ 
recţiunea  voită,  nici  decum  fiindcă  ar  fi  mai  capabili  şi  mai  zeloşi 
de  a  clădi  în  inimi  pentru  Hristos.  Va  vedea  favoritism,  va  vedea 
pe  cei  mai  răsăriţi,  care  aduc  o  idee  nouă,  rămânând  în  urmă  şi 
aşa  mai  departe. 

Ce  să  facă  preotul  cu  zelul  şi  entuziasmul  lui  ?  Se  pune  şi 
el  pe  combătut  şi  zice:  eu  nu  pot  lucra  din  cauza  abuzurilor 
care  există  în  biserică,  se  dau  exemple  rele  care  trebue  combătute ; 
biserica,  pentru  a  avea  izbândă  în  lume,  trebue  să  se  înfăţişeze 
cu  deosebită  corectitudine  în  toate  actele  şi  în  toţi  membrii  ei. 

1  In  Gratz,  cuocaziunea  tmei  promoţinni  de  doctor,  candidatul,  cu  numele  Aldrian, 
s’a  prezentai  în  uniforma,  la  care  alţi  studenţi  îi  contestau  dreptul.  Dar  a  venit  să  şi-l 
suslie  cu  ţărani,  probă,  desigur  a  educaţiunii  creştine  a  maselor!  V.  Kolnische  Zeiiung, 
19  Mai  1908. 


262 


Dar  bietul  preot  care  a  ajuns  aici  e  deja  taxat  de  modernist. 
Chiar  şi  mai  uşor  poţi  ajunge  modernist:  Cardinalul  Richelmy, 
arhiepiscopul  de  Turin  pune  între  semnele  după  cari  poţi  cunoaşte 
un  modernist  şi  dacă  «critică  micile  defecte  care  pot  fi  în  dife¬ 
ritele  organisme  ale  bisericii».1 

Cum  vedem,  e  foarte  uşor  a  ajunge  un  modernist.  Dar  nu 
înseamnă  că  cine  a  ajuns  aci  e  un  criminal. 

Acesta  e  cazul  lui  Don  Romolo  Murri.  Ocupaţiunea  lui  de 
căpetenie  a  fost  activitatea  bisericească  pe  teren  social.  A  avut 
ciocniri  cu  autoritatea  bisericească,  între  care  şi  cu  actualul  papa, 
pe  când  acesta  era  patriarh  al  Veneţiei.  Când  cu  expulzarea  Mons. 
Montagnini  de  guvernul  francez  şi  publicarea  notelor  lui  confişcate 
de  acelaş  guvern,  Romolo  Murri  a  criticat  aspru  diplomaţia  Va¬ 
ticanului.  Asta  i-a  atras  suspendarea  a  divinis. 

Romolo  Murri  e  socotit  azi  între  fruntaşii  moderniştilor.  Dar 
acesta  nu  e  singurul  fel  de  a  deveni  modernist. 

(Va  urma).  Arhim.  Iuliu  Scriban. 


IERARHIA  ŞI  MITROPOLIA  BISERICII  ROMÂNE. 

—  Reflexiuni  critice.  — 

„Istoric  sunt ,  n’am  frate 


Stăpân  am  p’adevărul 

Lui  singur  mă  închin".  Zilot  R. 

Ierarhia  şi  Mitropolia  bisericii  române  din  Transilvania  şi  Ungaria,  de  V. 
Mangra.  Sibiiu  1908,  pag.  128  în  8°  {Retipărire  din  «Telegraful  Tomân». 

1. 

După  tradiţie  şi  după  vechea  noastră  istoriografie  bisericească, 
o  ierarhie  şi  o  mitropolie  ortodoxă  au  existat  în  Ardeal,  recte  în 
Dacia  Traiană,  dela  primele  veacuri  creştine. 

Elemente  de  limbă,  din  limba  noastră,  relative  la  unele  lu¬ 
cruri  de  natură  religioasă  (Vezi:  O.  Densuşianu,  Historie  dela 
langua  roumaine)  dovedesc  vechimea  adâncă,  din  timpul  roman, 
a  încreştinării  /vis-strămoşilor  noştri.  Dar,  întrucât  priveşte  des- 
voltarea  istorică  a  bisericii  (şi  ierarhiei)  noastre,  unii  istoriografi 
contimporani  susţin,  că  mitropolia  noastră  «legendară»  se  reduce 
la  episcopatele  inaugurate  în  şi  pentru  Transilvania  şi  părţile 

1  Nova  et  Vetare,  10  Roma  Maiu,  1908  p.  311. 

ungurene  de  azi,  pela  1522;  după  altă  variantă,  s’au  înfiinţat  pe 
timpul  lui  Ştefan  cel  mare  (1457 — 1504)  şi  Radu  cel  Mare 
(1494 — 1508)  episcopiile,  iar  de  Mihai-Viteazul,  mitropolia  Băl- 
gradului,  deci  ierarhia  şi  mitropolia  română  din  Transilvania  se 
reduce  la  aceste  începuturi. 

Păr.  V.  Mangra  încearcă  să  restabilească  prin  studiul  său, 
indicat  în  fruntea  acestor  şire,  vechea  tradiţie,  combătând  opiniile 
contrare  şi  căutând  a  stabili  ordinea  ierarhică  şi  a  dovedi  exi¬ 
stenţa  mitropoliei  din  cestiune,  din  cele  mai  vechi  timpuri. 

* 

începutul  ierarhiei  bisericeşti  la  Români,  îl  pune  autorul  pe 
timpul  colonizării  Daciei;  şi  susţine  persistenţa  ei,  în  timpul  nă¬ 
vălirii  (migraţiunii)  popoarelor  barbare. 

în  această  ordine  de  idei,  s’ar  stabili  şirul  ierarhilor,  şi  anume: 

Teofil ,  episcopul  Gothiei,  cunoscut  ca  participant  la  conciliul 
ecumenic  din  Nicea  (325)  unde  subscrie  «Theofilus  Gothiae  Me- 
tropolis». 

Urmaş  i-ar  fi  Ulfila  apostolul  got  dela  care  ni-a  rămas 
«Codex  argenteus»  şi  care  trece  în  Moesia  (335);  apoi  Nichitu, 
«care  a  fost  educat  în  ţara  barbarilor  numiţi  Goţi,  de  peste1 
rîul  Dunărea»,  «a  fost  Nichita  episcop  al  Dacilor  şi  al  Besilor 
supranumit  şi  apostolul  Daciei  ripense»  (389) 2. 

«Pe  timpul  împăratului  Leon  cel  Mare  între  anii  457 — 474, 
în  locurile  pe  unde  se  întindeau  Daciile  (Dacia  utraque  ac  Pan- 
nonia  [ex  1.  Bollandi  operibusj)  atât  alui  Traian  cât  şi  alui  Aure- 
lian,  —  ne  spune  păr.  V.  Mangra  —  erau  30  de  episcopii»  (citat 
după  Enăceanu:  «creştinismul  în  Dacii»)  dar  dela  această  dată 
(457 — 474)  până  la  timpul  lui  Leon  înţeleptul  (883),  —  nu  mai 
găsim  şirul  ierarhic,  nici  amintiţi  mitropoliţi  în  părţile  noastre. 

Cum  să  se  facă  aci  legătura,  continuitatea  ierarhiei? 

«O  ierarhie  —  ne  spune  autorul 3  —  sau  guvernament  ecle¬ 
ziastic  fiind  condiţiune  sine  qua  non  pentru  satisfacerea  trebu¬ 
inţelor  religioase  ale  creştinilor,  ea  a  existat  la  Români,  chiar  şi 
în  perioada  năvălirilor  barbare  şi  s’a  desvoltat  în  cursul  timpului 

'  TTtactV  TOV  Iotqov. 

4  Aceste  texte  sunt  luate  din  „Sinaxarul  anului  întreg,  manuscript  din  anul  1249 
(grecesc)",  publicat  în  biserica  ort.  rom.  1880—1. 

8  Pag.  45,  46  şi  47. 

în  măsura  vieţii  lor  sociale  şi  politice.  Căci  este  cu  neputinţă, 
ca  Românii,  cari  în  Ardeal,  în  Banat  şi  Maramurăş,  sub  regii 
ungari  aveau  un  fel  de  autonomie  naţională  şi  organizaţie  proprie 
cu  cnezi,  ca  conducători  şi  judecători  naţionali  ai  satelor  româ¬ 
neşti  (după  D.  Oneiul)  să  nu  fi  avut  organizaţia  şi  ierarhia  lor 
bisericească...» 

Acest  argument  raţional,  părintele  V.  Mangra  caută  să-l 
complecteze  prin  următoarele:  «sinodul  IV  ecumenic  în  can.  28 
hotăreşte,  ca  episcopii  «cei ce  sunt  în  varvariceştile  locuri »  să  se 
hirotonească  de  cătră  patriarhul  Constantin opoiei,  practică  adeve¬ 
rită  şi  prin  Novela  împăratului  Alexie  Comnen  1093». 

Aceste  argumente,  pentru  a  căror  verificare  nu  există  caz 
concret,  vre-un  arhiereu,  între  anii  457  şi  883,  pentru  «varvari¬ 
ceştile  locuri»,  s’ar  putea  aplica  la  vremuri  ulterioare,  cum  e  anul 
1093,  care  e  posterior  şi  —  organizării  Ungariei. 

Vom  arăta  mai  târziu,  în  cadrele  acestor  expuneri,  unde  şi 
când  credem  noi,  că  poate  fi  vorba  de  începutul  unei  ierarhii  or¬ 
todoxe  (greceşti)  şi  despre  existenţa  unor  arhierei  în  «Transilvania 
şi  Ungaria». 

Până  în  zorile  veacului  al  X-lea,  despre  o  ierarhie  românească, 
ori,  din  care  să  se  desvoalte  ierarhia  şi  mitropolia  ortodoxă  (ro¬ 
mână  1),  credem,  că  cu  atât  mai  puţin  poate  fi  vorba,  dincoace 
de  Dunăre,  cu  cât  e  în  firea  lucrurilor,  ca  în  timpul  migraţiunii 
şi  a  statelor  barbare,  stăpânii  temporali  să  fi  fost  mai  marii  peste 
toate  instituţiile  din  cuprinsul  dominaţiunii  lor,  după  principiul: 
«cujus  regio,  ejus  religio»,  adeverit  şi  prin  episcopatul  gotic  a  lui 
Ulfila.  Creştinii  de  sângele  nostru  (de  neamul  nostru,  după  con¬ 
cepţia  zilelor  noastre),  puteau  avea  biserici,  credinţă  creştină,  mă¬ 
năstiri  chiar  şi  martiri,  dar  alte  aşezăminte  mai  înalte  nu.  Aceasta 
cu  atât  mai  mult  se  adevereşte,  cu  cât  şi  din  istorie  ştim,  că  dela 
retragerea  legiunelor  romane  din  Dacia  Traiană  şi  până  pe 
timpul  lui  Vasilie  Bulgaroctonul  (1019)  —  şi  de  data  aceasta  cu 
prea  puţină  garanţie  şi  durată  —  n’a  existat  o  stabilitate  în  ţi¬ 
nuturile  Dunării  de  jos. 

Aceste  ţinuturi  au  fost  într’una  bântuite  de  incursiunile  răs- 
boinice,  a  tot  ce  venea  din  răsărit,  pustiind.  Poporul  slavic  chiar, 
veacuri  întregi  n’a  făcut  altceva  decât  răsboiri  şi  jafuri,  în  lungul 
şi  latul  acestor  teritorii. 

Târzia  constituire  a  principatelor  române,  după  potolirea  şi 
organizarea  Ungurilor,  după  sfârşitul  incursiunii  tatare,  sunt  pre¬ 
ludiile  naşterii  şi  formării  diferitelor  instituţii  şi  organizării  acelora; 
pe  acest  motiv  credem  a  nu  greşi,  dacă  socotim  drept  început 
al  unei  organizări  hierarhiee  a  bisericii  ortodoxe  din  patria  noa¬ 
stră,  anul  951,  bine  lămurit  prin  argumentaţiunea  din  lucrarea 
păr.  V.  Mangra,  —  chestiune,  asupra  căreia  vom  mai  reveni. 

Nu  putem  însă  să  nu  relevăm  —  ca  o  paranteză  —  în  or¬ 
dinea  ideilor  şi  evenimentelor  pe  cari  ne-atn  propus  să  le  des- 
voltăm  aci,  ca  se  mai  impunea,  în  cadrele  unui  studiu  asupra 
ierarhiei  bisericii  româneşti,  urmărirea  legăturii  românilor  de 
dincoace  şi  de  dincolo  de  Dunăre,  pentru  mai  multe  motive,  pe 
cari  istoria  trebue  să  le  desluşască,  mai  ales  în  cadrele  şi  după 
adevărurile  ştiinţei  istorice  moderne. 

Căci,  în  Peninsula  balcanică  a  trăit  poporul  românesc,  având 
relaţii,  împărăţiile  (2)  româno-bulgare,  afirmative  (Dr.  D.  Onciul) 
şi  cu  cei  de  dincoace  de  Dunăre;  Beniamin  de  Tudela,  călătorul 
ovreiu,  cunoaşte  o  «Valahia  magna»  în  inima  peninsulei,  în  veacul 
al  Vl-lea;  pe  tronul  ţărilor  bulgăreşti  a  fost  şi  un  domnitor,  că¬ 
ruia  papa  dela  Roma  îi  scrie,  că  şi  dânsul  este  «sanquine  ro¬ 
mano»  (Docum.  Hurmuzachi  voi.  I);  şi  papa  Formosus,  ca  mi¬ 
sionar  al  «Apusului»,  înainte  de  a  ajunge  pe  scaunul  din  Roma, 
a  încercat  înclinările  Românilor  din  Peninsula  balcanica...  Şi 
toate  aceste  criterii  se  complectează  prin  faptul,  că  din  Peninsula 
balcanică  a  venit,  în  părţile  Munteniei  primul  întemeetor  de  mă¬ 
năstiri,  Nicodim  sfinţitul,  care  a  întemeiat  mănăstirile  Vodiţa,  Tis- 
mana  (în  judeţul  Mehedinţi)  şi  Prislopul  (în  ţara  Haţegului)... 

Desvoltarea  acestor  relaţiuni  ar  fi  fost  desigur  de  interes. 

Dar  să  ne  oprim  aci,  —  pentru  a  ne  restrânge  la  lămurirea 
problemei  ierarhice,  pe  baze  istorice  documentare,  cu  folosirea 
atât  a  datelor  din  lucrarea  păr.  V.  Mangra,  cât  şi  din  utilizarea 
altor  izvoare. 

Părintele  V.  Mangra  a  utilizat  însemnate  şi  un  bogat  număr 
de  izvoare,  în  lucrarea  sa.  între  alţii  amintim  pe  cronograful 
Dim.  Filipid,1  pe  care  l-a  folosit  cu  succes,  citând  din  el  urmă¬ 
toarele  (pg.  13): 

1  Tradus  şi  publicat  de  C.  Erbiceanu  în  „Bis.  Ort.  Rom."  din  1893 — 4. 

«Mai  tot  poporul  Românilor  din  început...  şi  încă  înainte 
de  invaziunea  Ungurilor  îşi  aveau  preoţii  şi  episcopii  lor...  au 
fost  următori  dogmei  răsăritene...» 

Faţă  cu  acest  citat,  luat  după  C.  Erbiceanu,  dela  1894,  da- 
torinţa  de  istorici  ne  pune  în  faţă  opinia  lui  C.  Erbiceanu  din  1908.1 

«Nil  Doxapatri  —  ne  spune  C.  Erbiceanu  —  este  unul  dintre 
cei  mai  vechi  canonişti  orientali,  el  a  trăit  între  anii  1118 — 1180... 
a  fost  rugat,  pentru  vasta  sa  cunoştinţă  canonică,  cum  însuş  o 
spune  în  Introducerea  lucrării  sale,  de  marele  rege  Rogeriu,  de 
a  lucra  şi  un  tractat  istoric  scris  de  el  (afară  de  unul  canonic), 
asupra  înfiinţării  celor  cinci  patriarhate  creştine». 

«El  s’a  executat  şi  a  săvârşit  această  lucrare,  după  monu¬ 
mentele  cunoscute  lui.2  Pe  atunci,  în  secolul  al  XIMea,  era  o  che¬ 
stiune  de  cea  mai  mare  însemnătate  pentru  împăraţi  şi  regi  de 
a  şti  precis  până  unde  se  întindea  un  patriarhat ».  «încă  nu  se 
pronunţase  definitiv  separarea  bisericilor  de  Orient  şi  Occident, 
sperau  că  se  vor  putea  înţelege  încă  şi  după  schisma  de  pe  timpul 
lui  Cerularie.  Pe  aceste  timpuri  încă  existau  actele,  diptihiile  şi 
documentele  pe  la  diferite  biserici  patriarhale,  cum  spune  autorul; 
aşa,  că  scrierea  lui  Nil  Doxapatri  este  demnă  de  toată  crezarea ». 
«Lucrarea  lui  Doxapatri  mai  are  şi  meritul  preţios,  că-i  scrisă 
istoriceşte  şi  ne  spune  hotărît,  care  părţi  ori  ţări  cuprindea  fiecare 
patriarhie»  (pag.  1349.  «Bis.  Ort.  Rom.»  cit.) 

Aceasta  este  părerea  d-lui  C.  Erbiceanu,  istoric,  şi  cel  mai 
bun  cunoscător  al  limbii  şi  izvoarelor  greceşti,  relative  la  istorio¬ 
grafia  bisericească  şi  a  istoriei  Orientului  european,  dintre  isto¬ 
riografii  români. 

După  această  analiză  de  izvoare  istorice,  să  vedem,  ce  ma¬ 
terial  ne  furnizează  învăţatul  canonist,  pentru  a  ne  lămuri  asupra 
celui  mai  îndepărtat  trecut  al  bisericii  noastre,  să-i  zicem  orto¬ 
doxe  române,  de  pe  teritorul  vechei  Dacii  Traiane. 

(Va  urma).  Ditl  Ocină. 


1  „Bis.  Ort.  Rom."  Nrii  11  şi  12  din  1908,  cuprinde  studiul  Iui  Nil  Doxapatri, 
canonistul,  şi  comentarul  ce-i  face  traducătorul  studiului,  C.  Erbiceanu. 

2  Loc  cit.  „Bis.  Ort.  Rom.“,  pg.  1348  şi  urm. 

PREDICĂ  OCAZIONALĂ. 

Prea  Onorate  Domnule  comisar! 

Onorate  Domnule  coleg! 

Iubiţilor  ascultători! 

E  greu  să  înfăţişez  în  cuvinte  gândirile  şi  sentimentele,  cari  se  răs- 
boiesc  în  clipele  acestea  în  inima  şi  sufletul  meu.  Mă  bucur  şi  dau  mul- 
ţămită  Domnului,  că  m’a  învrednicit  ziua  aceasta  de  mare  însemnătate, 
mă  tem  că  nu  mă  vor  sluji  puterile  să-mi  împlinesc  cu  scumpătatea  ce 
doresc  greaua-mi  chiemare,  dar  am  şi  nădejde  tare  în  Dumnezeul  pute¬ 
rilor  şi  al  îndurării,  care  va  oţeli  trupul  şi  sufletul  umilitului  său  rob. 

Cred  în  geniul  cel  bun  al  omenimii,  care  ne  însufleţeşte  la  fapte 
măreţe,  de  folos  nouă  şi  plăcute  lui  Dumnezeu,  şi  iarăş  mă  neliniştesc, 
când  mă  gândesc  la  slăbiciunile  şi  patimile  omeneşti,  cari  zădărnicesc  şi 
cele  mai  frumoase  şi  mai  curate  lucrări.  Din  învălmăşala  de  idei  şi  sen¬ 
timente  iese  însă  cu  putere  la  suprafaţă  în  conştiinţa  mea  sentimentul 
datorinţelor  şi  a  grelei  răspunderi,  ce  am  de  azi  încolo.  Slujitor  la  altarul 
Domnului,  păstor  şi  conducător  al  poporului  —  mare,  frumoasă  şi  grea  chie¬ 
mare.  Obicinuim  a  zice,  că  slujba  preotului  e  uşoară,  ea  e  însă  grea, 
foarte  grea,  căci  nu  mulţimea  trebilor  face  o  slujbă  uşoară  sau  grea,  ci 
puterea  de  răspundere,  cu  care  este  împreunată  săvârşirea  lor.  Dacă  un 
preot  se  va  mărgini  în  activitatea  sa  numai  la  îndeplinirea  ritualelor  bi¬ 
sericeşti,  va  avea  mai  ales  întrio  parohie  mai  mică  o  slujbă  foarte  uşoară, 
dar  dacă  îşi  va  întocmi  lucrarea  sa  aşa  precum  urmează  din  cunoaşterea 
limpede  a  datorinţelor  sale  de  slujitor  al  altarului,  păstor  şi  conducător 
al  poporului,  slujba  sa  va  fi  foarte  grea.  Ea  e  şi  mai  grea  pentru  preotul 
zilelor  noastre  a  oricărei  biserici  creştine.  De  tot  grea  pentru  preotul, 
român,  căruia  i-se  pun  de-acurmezişu!  în  cale  multe  piedeci  şi  ispite. 

Preotul  trebue  să  aibă  o  fire  mai  aleasă  decât  ceilalţi  muritori.  Mai 
mult  decât  pe  alţii  trebue  să  împodobească  pe  preot  virtuţile  creştineşti: 
credinţa,  dragostea  şi  nădejdea  în  puterea  şi  bunătatea  lui  Dumnezeu. 
Credinţa  tare  şi  nestrămutată  în  puterea  şi  bunătatea  lui  Dumnezeu ; 
dragostea  fierbinte  cătră  Dumnezeu,  cătră  sine  şi  deaproapele,  ce  se  ma¬ 
nifestează  în  preţuirea  mai  presus  de  toate  a  binelui  tuturora  şi  nu  al 
unuia;  nădejdea  tare,  că  ne  vom  învrednici  de  harul  dumnezeesc,  o  dreaptă 
răsplătire  a  faptelor  noastre.  Pe  preot  mai  ales  trebue  să-l  deosebească 
evlavia,  cucernicia,  umilinţa,  blândeţa,  statornicia,  înţelepciunea,  sfatul  şi 
milostenia,  cu  un  cuvânt  ceeace  numim  un  caracter  religios-morai  în  cel 
mai  înalt  înţeles  al  cuvântului,  statornic  şi  nealterat  de  valurile  timpului 
şi  ale  vieţii  omeneşti. 

Datorinţele  mele  de  preot  sunt  mari  şi  diferite,  precum  a-ţi  binevoit 
prea  Onorate  d-le  comisar  a  mi  le  desfăşura  în  preafrumoasa  şi  pătrun- 
zătoarea  vorbire,  ce  a-ţi  ţinut.  Am  să  apăr  biserica  creştină,  să  întăresc  şi 

răspândesc  învăţăturile  ei  mântuitoare.  Am  să  slujesc  cu  evlavia  izvorîtă 
din  adevărata  vocaţiune  la  altarul  Domnului  şi  în  afară  de  biserică  şi  să 
săvârşesc  preasfintele  şi  preacuratele  taine,  îndeosebi  trebue  să  adâncesc 
în  inima  şi  mintea  parohienilor  mei  dragostea,  alipirea  de  fii,  simţul  de 
jertfă  faţă  de  sfânta  lege  ortodoxă  a  răsăritului  în  care  au  vieţuit  şi  s’au 
îngropat  moşii  şi  strămoşii  noştri,  respectul  faţă  de  celelalte  biserici  cre¬ 
ştine,  mai  ales  pentru  biserica  suroră  unită,  fiind  în  acelaş  timp  cu  în¬ 
doită  băgare  de  samă  cu  privire  la  interesele  comune  tuturor  Românilor 
din  ţara  aceasta. 

Purtătoarea  şi  răspânditoarea  culturei  este  şcoala.  Însemnătatea  ei 
fiind  atât  de  mare,  fă  Doamne  ca  mare  şi  neobosit  să  fie  şi  zelul  meu 
pentru  interesele  ei.  Oropsitul  nostru  neam  românesc  având  prea  multă 
trebuinţă  de  făclia  binecuvântată  a  şcoalei  în  frământările  Iui  de  a  ieşi 
din  întunerecul,  în  care  l-a  înlănţuit  urgia  veacurilor  trecute  şi  a  se  feri 
de  ispitele  mult  mai  primejdioase  ale  timpurilor  de  azi,  ajută-mi  cerescule 
Părinte  să  dau  o  deosebită  îngrijire  intereselor  şcoalei  noastre  confesio¬ 
nale  române.  Ea  are  măreaţa  menire  să  întemeieze  cultura  naţională  ro¬ 
mânească,  la  a  cărei  temelie  vor  fi  vecinicile  idealuri  ale  moralei  şi  reli- 
giunei  creştine.  O  sănătoasă  cultură  socială  şi  economică,  cultură  naţio¬ 
nală  prin  cultivarea  limbei  străbune,  străbătută  de  un  patriotism  cald  şi 
luminat.  In  cultura  aceasta  fă  bine  Doamne  şi  încheagă  vieaţa  parohienilor 
mei  şi  a  tuturor  Românilor,  vieaţa  lor  publică  şi  privată,  ca  în  ceasul  când 
te  vei  îndura  să  mă  chiemi  dela  cele  trecătoare  la  cele  vecinice  să  pot 
rosti  şi  eu  cuvintele  cuviosului  Simion:  Acum  slobozeşte  stăpâne  pe  robul 
Tău  în  pace,  că  văzură  ochii  mei  mântuirea  ce  ai  pregătit  poporului  Tău 
românesc. 

Pentruca  de  idealul  acesta  să-mi  pot  apropia  turma,  să-mi  fie  Doamne 
vieaţa  publică,  privată  şi  casnică,  religioasă  şi  morală,  socială,  culturală  şi 
economică,  pildă  de  urmat. 

Mari  şi  diferite  sunt  datorinţele  preotului  faţă  de  puterea  stăpâni- 
toare  şi  orânduitoare  a  statului.  Ideia  fundamentală  de  orientare  îmi  va 
fi  supunerea  şi  propoveduirea  supunerei  necondiţionate  faţă  de  tron,  di¬ 
nastie  şi  legile  de  temelie  ale  statului.  Voiu  sădi  în  inima  poporului  sim¬ 
ţământul  nobil  şi  mântuitor  al  credinţii  cătră  tron  şi  patria  mamă,  voiu 
răspândi  cunoştinţele  folositoare  în  vieaţa  publică  din  legi  şi  ordinaţiuni. 

Mă  voiu  conduce  faţă  de  celelalte  biserici  din  patrie  de  principiul 
îngăduinţa  creştineşti,  faţă  de  mai  marii  mei  de  cel  al  supunerii  cu  drag 
şi  din  bună  voie.  Celor  mai  mici  le  voiu  păstra  o  dragoste  părintească 
îndemnându-i  şi  însufleţindu-i  pentru  îndeplinirea  datorinţelor  lor  cu  cu¬ 
vântul  şi  mai  ales  prin  vieaţa  şi  activitatea  mea,  certându-i  ca  să-i  îndrept, 
nu  să-i  nimicesc.  Faţă  de  colegi,  îndeosebi  colegui  siujitor  Ia  aceeaş  sfântă 
biserică,  mă  voiu  pătrunde  de  o  sinceră  colegialitate,  căutând  lucrarea  îm¬ 
preună,  în  armonie  şi  bunăînţelegere,  încunjurând  cearta  şi  vrajba,  lăpă- 
dându-mă  de  ambiţiile  deşerte,  îngropând  pisma,  cari  duc  poporul,  bise- 

rica  şi  şcoala  şi  pe  celce  rob  le  este  lor,  ia  peire.  Traiul  nostru,  iubit 
coleg,  sa  fie  pentru  popor  un  îndemn  de  pace,  dragoste,  bunăînţelegere, 
ajutor  împrumutat,  frica  lui  Dumnezeu,  de  râvnă  spre  tot  ce  e  bun,  fru¬ 
mos  şi  nobil. 

Nu  mă  pot  stăpâni  de  a  nu  stărui  din  nou  asupra  datorinţelor  preo¬ 
tului  român  cătră  neam,  limba  strămoşească,  cuitură  prin  şcoala  confe¬ 
sională  română  şi  biserica  naţională,  pentru  purtarea  de  grijă  a  tuturor 
intereselor  naţionale  şi  cultural-economice  ale  poporului  nostru,  propa¬ 
gând  în  acelaş  timp  un  patriotism  luminat,  credinţa  şi  supunerea  faţă  de 
tron,  dinastie  şi  legile  ţării,  dragostea,  pacea  şi  bunăînţelegere  în  vieţuirea 
cu  celelalte  biserici  din  ţară,  cu  popoarele  conlocuitoare. 

Acestea  sunt,  prea  Onorate  d-Ie  comisar  şi  iubiţi  ascultători,  momen¬ 
tele  ce  am  voit  să  scot  la  iveală  în  puţinele  mele  cuvinte.  Aceasta  este 
calea  pe  care  vreau  să  merg  în  vieaţa  mea  de  preot.  Ca  să  o  petrec  cu 
bine  am  lipsă  de  bunăvoinţa  şi  sprijinul  celor  mari  şi  celor  mici,  atât  al 
deregătoriilor  mai  înalte  bisericeşti,  cât  şi  ai  colegilor  mei  preoţi,  fraţilor 
învăţători  şi  poporului  credincios,  pentru  care  sprijin  cu  stăruinţă  mă  rog. 
Mai  ales  pe  D-voastră,  iubiţilor  mei  parohieni,  Vă  rog  să  vă  apropiaţi  cu 
încredere  şi  fără  sfială  de  mine,  să  mă  împărtăşiţi  de  dragostea  ce  eu  v’o 
păstrez  şi  să  mă  ascultaţi  precum  veţi  afla,  că  pentru  binele  bisericii, 
şcoalei  şi  al  D-voastră  al  tuturora  muncesc  şi  ostenesc.  Iar  tu  Doamne, 
trimite  duhul  Tău  ccl  sfânt  ca  să  mă  lumineze  şi  îndrepteze  cu  darul  şi 
înţelepciunea  sa  acum  şi  pururea  şi  în  vecii  vecilor  Amin. 

Sibiiu,  29  Iunie  1907.  M.  y au  tea. 


PREDICĂ. 

Despre  lux. 

„ Lumea  trece  şi  poftele  ei,  iară  cehe  face 
voia  lai  D-zcu,  rămâne  în  veci“.  1.  Ioan  2, 17. 

Iubiţi  creştini! 

Răsfoind  istoria  neamului  nostru  vom  da  de  pagini  negre  de  sufe¬ 
rinţele  bietului  Român,  care  veacuri  de-arândul  a  gemut  încătuşat  sub 
voinţa  celor  puternici.  A  munci  şi  a  asuda  pentru  altul,  era  singura  da- 
torinţă  fără  drept  a  obiditului  ţăran,  care  în  ori-ce  parte  privea  nu  vedea 
decât  fraţi  de-ai  săi  de  acelaş  sânge,  cu  aceeaş  soarte.  Nu  se  mulţămeau 
însă  cei  puternici  numai  cu  trupul  acestui  neam,  ci  voiau  să-l  despoaie 
de  sufletul  lui :  de  limbă  şi  lege,  căci  dintre  toate,  acestea  i-au  mai  fost 
rămas,  averea  cea  mai  scumpă  a  unui  popor,  prin  care  trăieşte  şi  poartă 
numele.  Trudă  zădarnică  însă  a  fost  aceasta,  căci  dragostea  pentru  limbă 
şi  lege,  dragostea  pentru  obiceiurile  şi  datinile  strămoşeşti,  dragostea 
pentru  aşezămintele  neamului  adânc  săpată  în  inima  strămoşilor  noştri, 
a  putut  respinge  atacul  îndreptat,  iar  credinţa  lor  în  D-zeu  le  era  arma 

cea  mai  puternică  în  lupta  contra  neajunsurilor  vieţii.  Acestei  dragoste 
şi  acestei  credinţe  avem  să-i  mulţămim,  că  astăzi  mai  purtăm  frumosul 
nostru  nume  de  Român. 

Mulţămită  Atotputernicului,  moşii  noştri  au  îngropat  cu  ei  acele  vremi 
de  tristă  amintire  pentru  noi,  şi  dacă  azi  mai  răsună  din  când  în  când 
echoul  acelor  vremi,  n’are  să  ne  înspăimânte  în  măsura  trecutului,  căci 
provedinţa  d-zeească  s’a  îndurat  a  ne  pune  sub  un  puternic  zid  de  apă¬ 
rare,  care  este  organizarea  sf.  noastre  biserici,  prin  neuitatul  mitropolit 
Şaguna,  ci  mai  vârtos  avem  să-l  privim  de  un  semnal  de  ispitire  a  sufle¬ 
tului  nostru,  cu  însuşirile  cele  bune  şi  cu  păcatele  lui. 

E  cunoscut,  iubiţilor,  că  nu  duşmanii  din  afară,  nu  cei  străini  de  su¬ 
fletul  nostru,  ci  aceia,  pe  cari  noi  îi  încălzim  Ia  sinul  nostru,  aceia  cărora 
sufletul  nostru  îşi  deschide  braţele  spre  a-i  primi,  privindu-i  de  prieteni, 
aceia  sunt  cei  mai  primejdioşi  şi  prin  ei  se  taie  apoi  drumul  pentru  in¬ 
trarea  celorlalţi.  Aceşti  duşmani  periculoşi  sunt  păcatele  inimei  noastre, 
dornică  după  mărire  deşartă  iumească. 

Un  astfel  de  păcat  al  nostru  e  luxul,  care  la  nici  un  popor  nu  bân¬ 
tuie  într’un  chip  atât  de  îngrijitor,  ca  la  noi  Românii,  popor  sărac,  cum 
suntem.  E  uşor  de  prevăzut,  unde  vom  ajunge  mergând  mână  în  mână 
cu  acest  duşman  nesăţios,  care  a  înghiţit  cetăţi  mari  şi  a  nimicit  împărăţii 
puternice.  Căci  luxul  a  fost  una  dintre  cauzele  de  căpetenie,  care  a  nimicit 
puternica  împărăţie  a  străbunilor  noştri  Romani.  Dreaptă  e  temerea  ce¬ 
lor  bătrâni,  cari  lăcrămând  în  inima  lor,  ne  arată  calea  preţipişă,  pe  care 
am  apucat  şi  prevăd  sfârşitul  acestei  căi,  care  nu  poate  fi  altul  decât  că¬ 
derea  în  prăpastie:  nimicirea  bunei  noastre  stări  materiale,  căci  luxul  e 
icoana  cea  mai  fidelă  a  mizeriei  viitoare,  şi  apoi  nimicirea  noastră  sufle¬ 
tească,  nimicirea  morală. 

Ne-am  obicinuit  însă,  să  ascultăm  zimbind  pe  acei  bătrâni,  când  ne 
povestesc  vieaţa  şi  traiul  vremilor  trecute,  cari  oftând  îşi  amintesc  timpul, 
când  în  fiecare  casă  răsunau  vătalele  răsboiului,  când  fiecare  casă  era  o 
lucrătoare  pentru  familie  şi  fiecare  se  mândrea  cu  lucrul  eşit  de  sub  mâna 
lui,  cu  un  cuvânt,  când  aveam  în  mână  acea  comoară  scumpă  tuturor : 
industria  de  casă.  Astăzi  moşii  noştri  n’ar  mai  cunoaşte  în  noi  pe  ur¬ 
maşii  lor,  căci  dânşii  ne-au  lăsat  un  port  simplu,  dar  frumos,  pe  care  noi 
l-am  înstrăinat,  ne-au  lăsat  nişte  case  simple  dar  împodobite  cu  lucruri 
ce  arătau  dibăcia  şi  hărnicia  celorce  locuiau  într’ânsele  şi  ne-au  lăsat  mo¬ 
ştenire  în  aceste  case:  liniştea  şi  mulţămirea  sufletească,  pe  cari  noi  de 
mult  nu  le  mai  avem.  Ca  o  slabă  mângâiere  pentru  sufletul  nostru  sbu- 
ciumat  şi  ca  răspuns  la  cuvintele  celor  încărunţiţi  sub  furtuna  vieţii  aducem 
înainte  împrejurarea,  că  pe  zi  ce  mergem  înaintăm  tot  mai  mult  în  învă¬ 
ţătură  şi  ştiinţă  şi  fiecare  trebue  să  ţină  pas  cu  vremea,  cu  lumea.  Da, 
iubiţilor,  să  ţinem  pas  cu  lumea  în  cele  bune  şi  frumoase,  dar  să  căutăm 
a  ne  feri  de  cele  rele,  căci  numai  atunci  putem  zice,  că  înaintăm,  ceeace 
azi  durere  Ia  noi  nu  se  întâmplă,  căci  nu  înainte  ci  înapoi  dăm,  căci  nu 

ştiinţa,  care  face  pe  om  numai  jumătate,  ci  moravurile  bune,  cari  fac  pe 
om  întreg,  acelea  ne  ridică.  Acei  bătrâni  înaintaşi  ai  noştri  au  înţeles 
acestea  mai  bine  ca  noi,  cari  ne  ţinem  mai  iscusiţi,  s’au  ştiut  feri  de  pă¬ 
catele,  cari  le  vedem  între  noi,  căci  cartea  înţelepciunii  şi  a  adevărului, 
d-zeeasca  Scriptură  le  era  îndreptar  spre  drumul  cel  adevărat  al  vieţii,  le 
era  călăuza  pe  calea,  ce  duce  la  binele  pământesc  şi  la  fericirea  viitoare. 

Pe  prispa  casei  cu  fusul  în  mână  îşi  depanau  vieaţa  lor  în  linişte, 
căci  sufletul  lor  era  lipsit  de  acele  scăderi,  cari  nouă  ne  pun  astăzi  toiagul 
în  mână,  pornind  pe  lungul  drum  al  pribegiei,  pentru  a  ne  câştiga  pânea 
de  toate  zilele;  lăsăm  ce  avem  mai  scump,  ne  depărtăm  în  ţări  străine, 
fără  nădejdea  de  a  mai  vedea  pe  cei  iubiţi  ai  noştri,  puţinul  câştig  de 
acasă  fiind  prea  mic  pentru  poftele  deşarte  şi  mari  ale  inimii  noastre. 
Câştigul  e  puţin,  căci  luxul  e  mare.  Moşii  noştri  n’au  fost  siliţi  să-şi  pă¬ 
răsească  căminul  părintesc,  de  care  Românul  atât  de  greu  se  desparte, 
căci  în  hainele  simple  şi  în  căsuţa  modestă  nu  simţeau  atât  greul  şi  amarul 
vieţii,  pe  când  noi  sub  mătasă  şi  podoabe  îndoit  simţim  povara  apăsă¬ 
toare,  scrise  fiind  pe  ele  năcazurile  noastre;  iar  în  casele  noastre  tixite 
de  lucrurile  deşertăciunii,  atât  de  plăcute  ochiului,  ni-se  pare  locul  strâmt 
pentru  o  vieaţă  lină.  Luxul,  acea  risipă  fără  scop,  ne  aduce  aici.  Şi  e 
dureros,  iubiţilor  creştini,  că  nici  micuţii  copilaşi  nu  sunt  feriţi  de  acest 
păcat,  căci  mamele,  parecă  anume  voiesc  să-i  crească  în  lux  şi  pentru 
lux.  Nu-i  mirare,  dacă  din  astfel  de  copii  ies  apoi  oameni,  cari  toată 
vieaţa  lor  sunt  nemulţămiţi,  nu  se  ajung  cu  ce  câştigă,  căci  câştigul  e  prea 
mic  pentru  a-şi  împlini  poftele  şi  dorinţele  for.  Un  puternic  stâlp  al  nea¬ 
mului  e  pus  în  mâna  mamelor,  dar  păzitoarele  acestui  stâlp  îşi  uită  de 
marea  chemare,  ce  o  au,  de  a  creşte  bărbaţi  vrednici  bisericei,  neamului 
şi  întregei  societăţi.  Îşi  uită  de  răspunderea  pentru  creşterea  odraslelor 
lor.  Pildă  măreaţă  le-a  dat  mamelor  acea  sfântă  Fecioară,  care  a  născut 
prunc,  înaintea  căruia  o  lume  întreagă  s’a  închinat,  al  cărei  suflet  era  de¬ 
parte  de  deşertăciunea  lumească,  care  în  scutece  simple  a  înfăşat  pe  D-zeul 
tuturor.  In  loc  umilit  se  naşte  împăratul  măririi,  trăieşte  pentru  marea  lu¬ 
crare  a  mântuirii,  îşi  varsă  sângele  pentru  ridicarea  omului  din  stricăciune 
având  totdeauna  în  vedere  chemarea  sa,  pe  când  noi  trăim  supuşi  pati¬ 
milor  trupeşti  şi  sufleteşti  şi  murim  cu  sufletul  îngreuiat  de  gândul,  că 
vieaţa  noastră  pentru  nimeni  n’a  fost  de  vre-un  folos,  ba  cei  rămaşi  în 
urma  noastră  au  să  simtă  urmările  vieţii  noastre,  trăită  pe  căi  greşite.  Cât 
de  puţin  ne  aducem  noi  aminte  de  chemarea  noastră  în  vieaţă,  cât  de 
puţin  ne  aducem  aminte,  că  nu  numai  pentru  noi  avem  să  trăim,  ci  de 
vieaţa  noastră  are  să  se  bucure  întreaga  societate,  faţă  de  care  avem  da- 
torinţe  de  împlinit,  precum  avem  şi  faţă  de  biserică  şi  faţă  de  neam,  ale 
cărui  aşezăminte  morale  şi  culturale  suntem  datori  să  le  sprijinim.  Să 
fim  însă  sinceri  şi  să  ne  recunoaştem  păcatul,  că  noi  risipim  cu  două 
mâni  pentru  lucruri,  cari  nici  un  folos  nu  ne  aduc,  ci  ne  aţâţă  numai  su¬ 
fletul  spre  pofte  josnice,  dar  când  ni-se  cere  să  ajutăm  pe  vre-un  frate 

de-al  nostru  ajuns  în  năcaz,  când  e  vorba  să  ajutăm  vre-un  aşezământ  de 
binefacere  nu  ne  îndurăm  să  dăm  nici  cu  o  mână.  Când  e  vorba  de  noi 
ne  lăudăm  şi  strigăm  în  gura  mare,  că  avem  de  unde,  iar  când  e  vorba 
de  altul  ne  plângem  la  toţi,  că  nu  avem  şi  nu  avem.  Nu  aceasta  e  che¬ 
marea  omului,  nu  pentru  a  se  închina  trupului,  nu  pentru  dulceaţa  plăce¬ 
rilor  vieţuieşte  omul,  ci  ca  prin  o  vieaţă  cuviincioasă  să  preamărească  pe 
Creatorul  tuturor  şi  să-şi  zidească  temelia  fericirii  viitoare.  Aceasta  însă 
nu  o  poate  face  omul  dedat  luxului,  care  în  orbia  sa  de  a  se  vedea  cât 
mai  împodobit,  a-şi  împlini  ori-ce  poftă,  ori-ce  dorinţă  nu  mai  cugetă  şi  la 
alţii,  cari  poate  zac  în  cea  mai  neagră  mizerie  şi  ştiut  este,  că  D-zeu  leagă 
fericirea  noastră  vecinică  de  faptele  iubirii  arătate  de-aproapelui.  Câtă 
durere  ar  putea  alina  acel  om,  câte  lacrămi  ar  putea  şterge,  câte  inimi  ar 
mângâia  cu  banii  aruncaţi  cu  uşurinţă  pe  lucruri  deşarte,  dar  iubirea  de 
D-zeu  nu  locuieşte  într’ânsul,  căci  în  mijlocul  plăcerilor,  în  ospeţe  şi  pe¬ 
treceri  inima  lui  aprinsă  pentru  cele  lumeşti,  e  departe  de  D-zeu. 

Nu  e  zi,  iubiţilor,  în  care  să  nu  auzim  vecinică  plângere,  că  e  grea 
vieaţa,  e  greu  traiul.  Nu  traiul,  nu  vieaţa,  ci  păcatul,  scăderea  noastră  e 
grea.  Ne  plângem,  că  banii  sunt  scumpi.  Da,  sunt  scumpi,  căci  câtă  su¬ 
doare  nu  vărsăm,  câte  ploi  şi  câte  vânturi  nu  ne  sbiciue  faţa  până-i  câ¬ 
ştigăm,  dar  ce  ieftin  îi  preţuim  când  îi  dăm  din  mână.  In  chipul  acesta 
noi  ne  facem  traiul  şi  vieaţa  grea,  căci  rodul  muncii  de  pe-o  săptămână, 
de  pe-o  lună,  îl  dăm  spre  a  dobândi  cuvintele  de  laudă,  de  mirare  ale 
lumii,  pentru  o  zi  sau  câteva  ciasuri,  pentru  dorinţa  de  a  fi  înălţaţi  de 
semenii  noştri  şi  de  a  ne  mândri  înaintea  lor,  neaducându-ne  aminte  de  cu¬ 
vintele  sf.  scripturi:  «Urîtă  e  mândria  înaintea  Domnului  şi  înaintea  oa¬ 
menilor  şi  începutul  păcatului».  Să  nu  credem  însă,  că  D-zeu  ar  cere, 
ca  omul  să  nu  se  îngrijască  de  trupul  său,  din  contră  D-zeu  ne  şi  obligă 
la  aceasta,  locuinţa  sufletului  fiind.  D-zeu  ne  învaţă  să-l  îmbrăcăm,  să-l 
nutrim,  dar  în  măsura  cuvenită,  ca  să  nu  devină  idolul  nostru,  şi  apoi  fie¬ 
care  în  măsura  cu  ce  i-a  dat  D-zeu  şi  după  treapta  ce  ocupă  în  rândul 
oamenilor.  Nu  ne  opreşte  D-zeu  nici  dela  petreceri  şi  plăceri,  dar  acelea 
să  folosească,  nu  să  strice  trupului  şi  sufletului,  în  cari  să  nu  uităm  că 
suntem  oameni,  cea  mai  i naltă  creatură  pământeană  a  lui  D-zeu  şi  să  nu 
uităm  că  suntem  creştini. 

Cercetând  sufletul  nostru  să  ne  silim  a-1  îmbrăca  cu  cele  frumoase 
şi  a-1  curăţî  de  tot  ce  e  stricăcios,  căci  numai  astfel  vom  putea  să-l  apărăm 
de  boala  străinismului,  ţinând  cu  tărie  la  obiceiurile  şi  datinile  strămoşeşti, 
tesaurul  cel  mai  de  preţ  al  nostru,  asigurându-ne  bunăstarea  materială  pe 
pământ  şi  fericirea  vecinică  în  ceriu  Intorcându-ne  privirea  spre  şcoală 
şi  biserică,  razimile  noastre  cele  mai  puternice,  să  Ie  îmbrăţişăm  cu  dra¬ 
gostea  cea  veche,  punând  umăr  la  umăr  pentru  sprijinirea  lor. 

A  D-voastră  este  chemarea  şi  datorinţa  de  a  face  în  familie  adevă¬ 
rata  şcoală  cu  micile  mlădiţe,  a  le  îndrepta  pe  calea  cea  bună  şi  adevă¬ 
rată  făcând  fiecare  din  casa  D-voastre  un  focular  al  iubirii  de  D-zeu,  al 

iubirii  de  neam  şi  de  ţară,  al  iubirii  de  limbă  şi  lege.  Deie  D-zeu,  iu¬ 
biţilor  creştini,  ca  fiecare  dintre  noi  să  poată  zice,  cu  deplină  muiţămire 
sufletească,  împreună  cu  sf  apostol  PaveJ:  «Luptă  bună  am  luptat,  cursul 
am  plinit,  credinţa  am  păzit,  de  acum  îmi  este  păstrată  cununa  dreptăţii, 
care  mi-o  va  da  Domnul,  judecătorul  cel  drept  în  ziua  aceea».  Amin. 

Ioan  Nan, 
candidat  de  preot. 


MIŞCAREA  LITERARĂ. 

Pe  urmele  Ini  Christos ,  de  G.  Petrow,  trad.  de  Arhim.  Nic.  Mun- 
teanu.  Bucureşti,  tip.  Gutenberg  1908,  partea  1.  218  p.  8°.  2  Lei. 

Sub  titlul  acesta,  părintele  Arhimandrit  N.  Munteanu  din  Galaţi,  au¬ 
torul  bineapreţiat  al  mai  multor  scrieri  literare-teologice,  a  sporit  literatura 
noastră  bisericească  cu  traducerea  uneia  din  cele  mai  valoroase  scrieri 
ale  distinsului  scriitor  bisericesc  rus,  G.  Petrow,  preot  şi  profesor  în  Pe- 
tersburg. 

«Pe  urmele  lui  Christos»  face  parte  din  categoria  acelor  romane  re¬ 
ligioase,  cari  se  scriu,  inspirându-se  din  pătrunderea  învăţăturii  Mântui¬ 
torului  Christos,  cu  tendinţa  vădită  de  a  cuceri  inima  cetitorului  şi  a-1 
determină  în  acelaş  timp  la  fapte  creştineşti. 

In  forma  uşoară,  străvezie  şi  atrăgătoare  a  unor  povestiri,  cari  deşi 
alcătuiesc  capitole  separate,  stau  totuş  în  strânsă  legătură  internă,  ro¬ 
manul  «Pe  urmele  lui  Christos»  caută  să  ne  înfăţişeze  morala  evangeliei 
lui  Christos- 

Nu  însă  morala  aceea,  care  o  poartă  toată  lumea  pe  buze,  care  o 
glăsuiesc  vorbitorii  de  ocazie  în  cuvinte  frumoase,  iar  oratorii  bisericeşti 
numai  de  pe  amvon,  —  ci  morala  cea  cu  adevărat  creştinească ,  —  mo¬ 
rala  faptelor,  izvorlte  din  credinţa  şi  convingerea  religioasă,  ca  şi  din 
dragostea  faţă  de  deaproapele.  Morala  faptelor  bune,  morala  iubirii  şi 
ajutorării  deaproapclui,  aceasta  a  vestit-o,  cu  cuvântul  şi  cu  fapta,  dum- 
nezeescul  isus  din  Nazaret,  iar  nu  morala  sentimentelor  sterpe,  cu  care 
ne-am  obicinuit  să  ne  mulţămim  cu  toţi. 

Ce  folos  avem,  că  cântăm  nesfârşite  imnuri  de  laudă  şi  preamărire 
lui  Christos,  şi  uităm  imnul  cel  mai  frumos  şi  mai  plăcut,  care  este  vieaţa 
cea  plină  de  dragostea  Lui? 

Creştinismul  nostru  nu-i  deajuns  să-l  manifestăm  numai  în  vorbe, 
ci  mai  cu  samă  în  fapte,  în  vieţuire  după  învăţătura  evangeliei  1  —  aceasta 
este  lecţiunea,  ce  ne-a  dat-o  învăţătorul  nostru  Christos  şi  acesta  este 
punctul  de  mânecare  a  lui  G.  Petrow,  la  scrierea  romanului  «Pe  urmele 
lui  Christos». 

Pornind  din  adevărul  acesta,,  cules  din  evangelia  Mântuitorului  şi  din 
lumea  sufletească  a  creştinismului  de  astăzi,  autorul  ne  prezintă  o  samă 
de  oameni,  de  diferite  profesiuni,  dar  toţi  de-opotrivă  din  categoria  so- 

19 


—  274 


cială  a  celor  bogaţi,  cari  printrio  întâmplare,  ajung  la  convingerea,  că  re¬ 
ligiozitatea  lor  este  o  simplă  vorbărie,  însuşită  prin  obicinuinţă  şi  ’n  con¬ 
secinţă  îşi  propune  să  caute  a-şi  tălmăci  credinţa  religioasă  în  fapte  adu¬ 
cătoare  de  roade  sufleteşti  pentru  semenii  lor  nenorociţi :  să  păşască  pe 
urmele  lui  Christos. 

Un  preot,  altcum  plin  de  dragoste  şi  zel  pentru  chemarea  lui,  se 
convinge,  că  predicile  frumoase,  câte  le-a  rostit  în  biserică,  n’au  avut  alt 
rezultat,  decât  sentimentul  admiraţiei  trecătoare,  care  a  deşteptat-o  în  cre¬ 
dincioşii  ascultători  faţă  de  talentul  său  oratoric.  încolo,  nici  el  însuş 
nici  credincioşii  Iui  —  n’au  făcut  nimic  din  cele  propoveduite. 

Un  ziarist,  ajunge  la  ideia,  că  a  publicat  multe  articole  de  sensaţie 
şi  ştiri  mincinoase,  pe  cari  Mântuitorul  nu  le-ar  fi  subscris,  pentrucă  erau 
menite  să  surpe  temelia  morală  a  cetitorilor. 

O  cântăreaţă  de  operă  se  trezeşte  şi  ea,  că  n’a  făcut  nici  un  lucra 
folositor,  vânzându-şi  talentul  pentru  plăcerea  şi  distracţia  celor  cu  bani, 
câtă  vreme  cu  vocea  ei,  dăruită  de  Dumnezeu,  ar  putea  mângâia  mize¬ 
riile  şi  nobilita  inimile  înămolite  de  viţii  ale  muncitorilor  din  fabrici  şi 
ateliere. 

Un  proprietar  de  mine,  un  tinăr  aristocrat  şi  încă  câţiva,  se  pătrund 
toţi,  la  infiuinţa  preotului  Maczel,  de  aceleaşi  convingeri  adânci  şi  sub  în¬ 
demnul  aceleiaşi  premeniri  sufleteşti  se  constituesc  într’un  cerc,  cu  lozinca: 
«pe  urmele  Luh.  Membrii  noului  club  iau  obligaţiunea,  cu  timp  de  un  an 
să  nu  facă  nici  unul  nimic,  fără  să-şi  pună  mai  întâi  întrebarea:  «Ce  ar 
face  Christos  în  cazul  dat?»  Şi  iată-i  pe  toţi  la  fapte,  urmând  glasul  lo- 
zincei  şi  nizuindu-se  a  da  o  interpretare  creştină  tuturor  datorinţelor  le¬ 
gate  de  poziţia  şi  chemarea  lor. 

Preotul  începe  de  acum  a  predica  şi  cu  vorba,  dar  şi  cu  pilda  cea 

bună. 

Directorul  de  fabrică  reduce  ceasurile  de  muncă  şi  introduce  pentru 
muncitori  oare  de  lectură  şi  muzică.  Artista  se  coboară  între  proletari  şi 
sub  farmecul  ariilor  religioase  îi  înalţă,  îi  smulge  din  robia  beţiei  şi  a 
desfrâului,  în  care  îi  aruncase  mizeria  şi  întunecimea. 

Chiar  şi  tinărul  aristocrat,  obicinuit  la  vieaţă  uşuratică,  se  decide  a 
face  ceva  pentru  binele  altora,  pentrucă  să  merite  dragostea  unei  fete  cu 
suflet  nobil.  In  scurt,  clubul  întreg,  pâşit  pe  terenul  faptelor  de  caritate 
şi  dreptate  creştinească,  începe  a  aduce  roade  binecuvântate. 

Şi  astfel,  în  jurul  lucrărilor  acestui  club,  autorul  ne  desfăşură  pro¬ 
blema  adevărată  a  preoţiei,  a  bogăţiei,  a  artei  şi  a  altor  profesiuni  şi  în 
consecinţă:  problema  socială  a  creştinismului  în  cadrele  vieţii  moderne. 

Aceasta  este,  în  ultima  analiză  tendinţa  acestui  roman,  i-am  putea 
zice  social-creştin :  de-a  arăta  cum  sentimentul  religios  se  poate  preface 
într'o  energie  de  vieaţă,  care  să  se  traducă  în  fapte  de  suprema  frumseţă, 
de  frumseţă  binelui  şi  a  iubirii. 

Valoarea  internă  a  romanului  o  înaltă  şi  forma  uşoară  şi  limpede, 
în  care  este  scris  şi  trebue  să  fim  recunoscători  păr.  Arhimandrit  Mun- 
teanu,  care  ni  l-a  redat  într’o  foarte  curată  traducere  românească. 

Trebuinţa  astorfel  de  lecturi  frumoase  şi  folositoare  o  simţim  cu 
toţii.  Aşteptăm  cu  nerăbdare  apariţia  volumelor  următoare,  şi  până  atunci 
recomandăm  tuturor  cetitorilor  acestei  reviste  să-şi  procure  romanul:  Pe 
urmele  lui  Christos.  Gh.  Tulbure . 

IN  FORMAŢI  UN  I. 

In  ce  constă  lupta  omului  cu  moartea  ?  Dr.  E.  Hornemann,  un 
protestant  credincios  şi  profesor  la  universitatea  din  Kopenhaga.  se  ocupă 
de  această  întrebare  într’o  scriere  a  sa:  «Despre  starea  omului  scurt  înainte 
de  moarte»  («Vom  Zustande  des  Menschen  kurz  vor  dem  Tode»),  în  care 
se  spune,  că  spre  sfârşitul  vieţii  sufletul  cunoaşte  cu  mai  multă  claritate 
decât  mai  înainte,  pe  când  corpul  îşi  pierde  succesiv  simţirile.  Sentimentul 
morţii  apropiate  schimbă  şi  limpezeşte  cunoaşterea  internă,  pe  când  sim¬ 
ţirile  externe,  între  cari  durerile  corporale,  scad  paralel  ca  slăbirea  func¬ 
ţiunilor  vitale.  Prin  urmare  e  fals  a  crede,  că  omul  în  agonie  ar  avea  să 
sufere  mari  dureri  corporale.  «Aceste  dureri  scad  în  măsura  în  care  se 
apropie  moartea  şi  ele  încetează  cu  totul  când  se  începe  lupta  cu  moartea. 
Aceasta  luptă  sau  acest  period  de  transiţie  poate  fi  mai  lung  sau  mai 
scurt,  uneori  poate  dura  oare  întregi ;  conştiinţa  ş’o  pierde  omul  în  cele 
mai  multe  cazuri  numai  spre  sfârşitul  acelei  lupte?  Lupta  cu  moartea  sau 
agonia  nu  constă  deci  în  dureri  corporale,  ci  ea  este  o  luptă  sufletească. 
«Greutatea  sau  uşurinţa  acestei  lupte  depinde  dela  starea  sufletească  a 
muribundului,  dela  credinţa  ori  necredinţa  sa,  dela  sentimentul  răspunderii 
personale,  dela  mărturia  conştiinţii». 

Primim  dela  « Solidaritatea »,  societatea  clerului  român  din  eparhia 
Dunărei-de-jos  o  dare  de  seamă  asupra  activităţii  alor  cinci  ani  de  existenţă. 
Această  societate  care  stă  sub  prezidenţia  părintelui  G.  Nicolescu  urmă¬ 
reşte  scopul  frumos:  de  a  ajuta  pe  membrii  societari  infirmi;  a  acorda 
mijloace  băneşti  pentru  înmormântarea  membrilor  decedaţi;  a  înlesni 
membrilor  împrumuturi  ieftine;  a  ţinea  conferinţe  educative  şi  instructive; 
a  aviza  la  mijloace  pentru  formarea  şi  întreţinerea  unei  biblioteci  la  sediul 
fiecărei  secţiuni;  a  înfiinţa  un  organ  de  publicitate  pentru  cultura  necesară 
preotului;  în  fine  a  înfiinţa,  când  mijloacele  vor  permite,  un  azil  pentru 
preotesele  văduve  şi  pentru  copii  orfani  minori  rămaşi  dela  membrii  de¬ 
cedaţi.  Mare  parte  din  aceste  scopuri  le-a  realizat  societatea  în  cei  cinci 
ani  de  existenţă.  Membrii  ei  au  ţinut  o  mulţime  de  conferinţe  de  ce! 
mai  mare  interes,  au  început  publicarea  de  cărţi  morale  şi  răspândirea  lor 
în  popor,  au  pus  bază  unui  fond  pentru  înfiinţarea  azilului,  au  dat  aju¬ 
toare  celor  lipsiţi,  au  adunat  o  frumoasă  sumă  de  parale  (peste  92.000  lei), 
au  dat  poporului  învăţături  cum  să-şi  poarte  o  bună  gospodărie.  Un 
exemplu  vrednic  a  fi  urmat  şi  la  noi. 

Primim  statutele  societăţii  culturale  şi  de  ajutor  «Dragostea  creştină », 
care  s’a  înfiinţat  în  comuna  Ştefăneşti-Zlătărei  din  judeţul  Vâlcea  prin 
neobositele  stăruinţe  ale  inimosului  preot  Teodor  Bălăşel,  cunoscut  din 
revista  «Cuvântul  adevărului».  Scopul  societăţii  este  a  ridica  în  toate  pri¬ 
vinţele  şi  prin  toate  mijloacele  bune  starea  culturală  a  ţăranilor  din  acea 
comună.  însufleţirea  pentru  scopurile  societăţii  s’a  arătat  frumos  chiar  la 
înfiinţarea  ei.  Recomandăm  cu  stăruinţă  şi  preoţilor  noştri  să-şi  comande 
statutele  acestei  societăţi  şi  să  urmeze  pilda  bună  la  ei  acasă. 

c  In  Statele- Unite  din  America-de-ttord  e  strict  oprită  răspândirea 
cărţilor  imorale  şi  hulitoare  de  D-zeu.  Pentru  vinderea  unei  gazete  ita¬ 
liene,  care  propaga  idei  imorale,  catolicii  au  făcut  vânzătorilor  proces, 
mijlocind  pedepsirea  lor.  în  Pittsburg  a  declarat  un  judecător,  că  va  pe¬ 
depsi  cu  cea  mai  mare  asprime  pe  librarii,  cari  vor  vinde  asemenea  cărţi. 
Nu  de  mult  s’a  întâmplat,  că  un  ziar  umoristic  a  adus  caricaturi  de  ale 
călugăriţelor  catolice.  Catolicii  din  St.  Louis  au  protestat  în  contra  redacţiei 
trimiţând  protestul  tuturor  abonaţilor.  De  frica  desaprobării  acestora,  re¬ 
dacţia  s’a  văzut  silită  să  dea  satisfacţie  celor  jigniţi.  Este  un  semn  îmbu¬ 
curător,  că  nu  de  mult  s’a  deschis  în  Paris  un  congres  internaţional  pentru 
combaterea  imoralităţii  ce  se  propagă  prin  scrieri  şi  vorbiri.  La  acel  congres 
s’au  întrunit  150  de  delegaţi  din  mai  multe  state:  Belgia,  Danemarca, 
Anglia,  Olanda,  Italia,  Norvegia,  Ungaria  etc.  Berenger,  unul  dintre 
membrii  congresului,  a  susţinut  că  ar  fi  bine  să  se  ia  măsuri  interna¬ 
ţionale  pentru  a  pedepsi  pe  autorii  de  scrieri,  pe  fabricatorii  de  icoane 
şi  alte  obiecte  imorale,  precum  şi  pe  cei-ce  vând  asemenea  obiecte  cari 
violează  morala.  N.  B. 


i  Tipicul  cultului  religios. 

Cazuri  liturgice  şi  date  tipiconah  pe  luna  lui  Iulie  1908. 

Preste  săptămână,  în  tot  decursul  lunii,  la  Vecernie  şi  la  Utrenie:  Cântările 
Octoihului  şi  ale  Mineiului,  după  tipicul  zilelor  de  săptămână  în  stadiul  Octoihului. 

6  Iulie:  Dumineca  a  5-a  după  Rosalii,  gl.  4,  voscr.  a  5-a. 

La  Vecernie  şi  la  Utrenie:  cântările  din  Octoich  gl.  4,  şi  din  Mineiu,  după  tipicul 
Octoihului  pentru  Dumineci  cu  zile  mineale  comune.  La  Liturgie:  Apostolul  şi  Evangelia 
acestei  Dumineci,  Axionul:  „Cuvine-să  cu  adevărat"  şi  Priceastna:  „Lăudaţi". 

13  Iulie:  Dumineca  Părinţilor  soborului  ecum.  al  4-lea,  diu  Halchidon,  glas  5, 
voscr.  a  6-a. 

La  Vecernie  şi  la  Uirenie:  cântările  Octoihului  gl.  5  şi  ale  sfinţilor  Părinţi,  cum 
se  găsesc  la  13  Iulie  în  Mineiu. 

La  Liturgie:  Apost.  şi  Evang.  Duminecii  a  6-a  după  Rosalii  şi  ale  sfinţilor  Părinţi, 
„Cuvine-să  cu  adevărat"  şi  „Lăudaţi". 

20  Iulie:  Dumineca  a  7-a  după  Rosalii  şi  sfântul  Proroc  Ilie,  gl.  6,  voscr.  a  7-a. 

La  Vecernie  şi  la  Utrenie :  cântările  Octoihului  gl.  6,  şi  ale  sărbătorii,  cu  Parimii 
Litie,  Polieleu  ş.  c.  1„  cum  prescrie  tipicul  Duminecilor  cu  sărbătoarea  unui  sfânt.  La 
Liturgie :  Apost.  şi  Evang.  ale  Duminecii  şi  ale  sărbătorii. 

27  Iulie:  Dumineca  a  8-a  după  Rosalii,  glas  7,  voscr.  a  8-a. 

La  Vecernie  şi  la  Utrenie:  cântările  Octoihului  şi  ale  Mineiului,  cum  prescrie 
tipicul  Duminecilor  Octoihului  cu  o  zi  mineală  comună.  La  Liturgie:  Apostoful  şi 
Evangelia  Duminecii,  Axionul  „Cuvine-să  cu  adevărat"  şi  Priceastna  „Lăudaţi". 

Cantor. 


